text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
1 Samwele 22:1-23
22 Bongo Davidi alongwaki wana+ mpe akimaki+ na mobenga+ ya Adulame;+ mpe bandeko na ye ná ndako mobimba ya tata na ye bayokaki yango mpe basimbaki nzela bakiti kuna epai na ye.2 Bongo bato nyonso ya bomoi ya mpasi,+ bato nyonso oyo bazalaki na nyongo+ ya bato mpe bato nyonso oyo milimo na bango ekómi bololo+ bayanganaki epai na ye,+ mpe akómaki mokonzi na bango;+ mpe bakómaki bato soki nkama minei (400) elongo na ye.3 Na nsima, Davidi alongwaki wana mpe akendaki na Mizipe, na Moabe mpe alobaki na mokonzi ya Moabe boye:+ “Nabondeli yo, tiká tata na ngai ná mama+ na ngai báfanda elongo na bino tii nakoyeba nini Nzambe akosalela ngai.”4 Na yango, atyaki bango liboso ya mokonzi ya Moabe, mpe bakobaki kofanda elongo na ye mikolo nyonso oyo Davidi alekisaki na esika oyo bakómaka te.+5 Na nsima, mosakoli Gade+ alobaki na Davidi boye: “Kotikala te na esika oyo bakómaka te. Longwá wana mpe zongá na mokili ya Yuda.”+ Na yango, Davidi alongwaki wana mpe azongaki na zamba ya Herete.6 Bongo Saulo ayaki koyoka ete Davidi ná bato oyo bazalaki elongo na ye bamonani, wana Saulo azalaki kofanda na Gibea, na nse ya nzete ya tamarisi,+ na esika etombwani, azalaki na likɔnga+ na lobɔkɔ na ye mpe basaleli na ye nyonso batɛlɛmaki pene na ye.7 Na yango, Saulo alobaki na basaleli na ye oyo batɛlɛmaki pene na ye ete: “Nabondeli bino, bóyoka, bino Babenyamina. Mwana ya Yese+ akopesa mpe bino nyonso bilanga, mpe banzete ya vinyo?+ Akotya nde bino nyonso bakonzi ya bato nkóto nkóto+ mpe bakonzi ya bato nkama nkama?8 Mpo bino nyonso bosaleli ngai likita; mpe moto moko te azali koyebisa ngai yango na litoi,+ ntango mwana na ngai moko azali kosala kondimana+ ná mwana ya Yese, mpe ata moto moko te kati na bino azali koyokela ngai mawa mpe koyebisa yango na litoi na ngai ete mwana na ngai moko akómisi mosaleli na ngai moto oyo azali kotyela ngai mitambo, ndenge ezali lelo oyo.”9 Na yango, Doege+ Moedome, oyo atyamaki mpo na kokamba basaleli ya Saulo, ayanolaki mpe alobaki boye: “Namonaki mwana ya Yese ayei na Nobe, epai ya Ahimeleke+ mwana ya Ahitube.+10 Mpe atunaki+ Yehova mpo na ye; mpe apesaki ye biloko ya kolya,+ mpe apesaki ye mopanga+ ya Goliate Mofilistia.”11 Na mbala moko, mokonzi atindaki bábenga Ahimeleke mwana ya nganga-nzambe Ahitube mpe ndako mobimba ya tata na ye, banganga-nzambe oyo bazalaki na Nobe.+ Bongo bango nyonso bayaki epai ya mokonzi.12 Sikoyo, Saulo alobaki boye: “Nabondeli yo, yoká, yo mwana ya Ahitube!” Na yango, ye alobaki ete: “Ngai oyo, nkolo na ngai.”13 Mpe Saulo alobaki na ye lisusu boye: “Mpo na nini bosaleli ngai likita,+ yo ná mwana ya Yese, na ndenge opesi ye limpa mpe mopanga, mpe otuneli ye Nzambe, mpo na kokómisa ye moto oyo azali kotyela ngai mitambo, ndenge ezali lelo oyo?”+14 Na yango, Ahimeleke ayanolaki mokonzi mpe alobaki boye: “Bongo nani kati na basaleli na yo nyonso azali lokola Davidi,+ moto ya sembo,+ mpe bokilo+ ya mokonzi mpe mokonzi ya basoda oyo bakɛngɛlaka yo mpe moto ya lokumu na ndako na yo?+15 Ezali lelo nde nabandi kotunela+ ye Nzambe? Nakoki kokanisa yango ata moke te! Mokonzi atya likambo moko te na motó ya mosaleli na ye mpe na motó ya ndako mobimba ya tata na ngai, mpo na nyonso oyo, mosaleli na yo ayebaki likambo moko te, ezala ya moke to ya monene.”+16 Kasi mokonzi alobaki boye: “Ahimeleke, okokufa solo,+ yo ná ndako mobimba ya tata na yo.”+17 Na yango, mokonzi alobaki na bapoti-mbangu+ oyo batɛlɛmaki pene na ye ete: “Bóbaluka mpe bóboma banganga-nzambe ya Yehova, mpo lobɔkɔ na bango mpe ezali elongo na Davidi mpe mpo bayebaki ete azali kokima, kasi bayebisaki ngai yango na litoi te!”+ Kasi basaleli ya mokonzi baboyaki kosembola lobɔkɔ na bango mpo na kokwela banganga-nzambe ya Yehova.+18 Nsukansuka, mokonzi alobaki na Doege+ boye: “Yo, baluká mpe kwelá banganga-nzambe!” Na mbala moko, Doege Moedome+ abalukaki mpe ye moko akwelaki banganga-nzambe mpe na mokolo yango, abomaki+ mibali ntuku mwambe na mitano (85) oyo balati efode+ ya lini.19 Ata mpe Nobe,+ engumba ya banganga-nzambe, abɛtaki yango na mopanga; ezala mobali to mwasi, mwana, ata oyo azali komɛla mabɛlɛ, mpe ngɔmbɛ mpe mpunda mpe mpate, abɛtaki yango na mopanga.20 Nzokande, mwana mobali moko ya Ahimeleke, mwana ya Ahitube, nkombo na ye Abiatare,+ akimaki mpe apotaki mbangu mpo na kolanda Davidi.21 Bongo Abiatare alobaki na Davidi boye: “Saulo abomi banganga-nzambe ya Yehova.”22 Na yango, Davidi alobaki na Abiatare ete: “Nayebaki malamu mokolo wana,+ lokola Doege Moedome azalaki wana, ete akozanga te koyebisa Saulo.+ Ngai moko nasaleli milimo nyonso ya ndako ya tata na yo mabe.23 Yo, fandá na ngai. Kobanga te, mpo moto nyonso oyo azali koluka molimo na ngai, azali koluka molimo na yo, mpo ozali moto oyo ngai nasengeli kobatela.”+


c: text/html

text:
LITEYA 4
Nkanda etindaki ye aboma
Nsima ya kobima na elanga ya Edene, Adama ná Eva babotaki bana ebele. Mwana na bango ya liboso Kaina, akómaki mosali ya bilanga, mpe oyo ya mibale Abele, akómaki mobateli ya mpate.
Mokolo moko, Kaina ná Abele bapesaki Nzambe makabo. Oyebi soki likabo ezali nini? Likabo ezali eloko oyo bakabeli moto. Yehova asepelaki na likabo ya Abele, kasi asepelaki na oyo ya Kaina te. Epesaki Kaina nkanda makasi. Yehova akebisaki Kaina; alobaki na ye ete nkanda ekoki kotinda ye asala mabe. Kasi Kaina ayokaki te.
Na nsima, alobaki na Abele ete: ‘Yaká tókende na bilanga.’ Ntango bazalaki kuna na bilanga kaka bango mibale, Kaina abɛtaki ndeko na ye mpe abomaki ye. Yehova asalaki nini? Yehova apesaki Kaina etumbu; abenganaki ye mosika na bato ya libota na ye. Akokaki kozonga lisusu te.
Lisolo yango eteyi biso nini? Tokoki kobanda koyoka nkanda soki makambo esalemi te ndenge tokanisaki. Soki nkanda na motema na biso ebandi kokóma makasi—to soki moto akebisi biso mpo amoni ete tokómi na nkanda—tosengeli kosala noki tólongola yango liboso etinda biso tósala mabe.
Lokola Abele alingaki Yehova mpe asalaki makambo ya malamu, Yehova abosani ye te. Akozongisa ye na bomoi ntango akokómisa mabele paradiso.
“Liboso yokaná yo na ndeko na yo, mpe na nsima, ntango okozonga, pesá likabo na yo.”—Matai 5:24

robotstxt: allowed

filter: keep


text:
LINƆ́NGI YA MOSƐNZƐLI—NIMERO YA BOYEKOLI Sanza ya Novembre 2015
Nimero oyo ezali na masolo ya boyekoli kobanda 28/12/2015 tii na 31/01/2016.
Teyá mwana na yo asalela Yehova
Bizaleli misato oyo Yesu amonisaki na mosala ya kosakola ekoki kosalisa yo oyeba ndenge malamu ya koteya bana na yo.
Teyá mwana na yo oyo akómi elenge asalela Yehova
Ndenge nini okoki kosalisa mwana na yo akola na elimo ntango azali naino elenge?
Mituna ya batángi
Likambo nini endimisi ete engumba ya kala ya Yeriko ekweaki nsima ya kozinga yango mpo na ntango mokuse?
Yehova azali Nzambe ya bolingo
Ndenge nini Yehova amonisaki bolingo na ye mpo na bato?
Olingaka “mozalani na yo lokola yo moko”?
Okoki kosalela etinda ya Yesu na libala na yo, na lisangá na bino, mpe na mosala ya kosakola.
Mbula nkama ya boyangeli ya Bokonzi!
Na balolenge nini misato tobongisami mpo na kosakola Bokonzi ya Nzambe?


text:
Bosepeli ya Kopumbwa
Mibu mingi mileki bakapiteni mibale ya mpepo mpe ngai tozwaki mokano ya kokokisa ndoto moko ya bomwana ya kobongisaka mpepo moko ya kala. Elongo tosombaki Piper Cub ya 1938 moko ya kala mpe tobandaki mosala ya kozongisa yango na lolenge na yango ya ebandeli. Mosala yango ezalaki mosala tozalaki kolinga kosala. Ezalaki na ndimbola ya ndenge mpo na ngai mpamba te nayekolaki kopumbwa na mpepo ya lolenge moko ntango nazalaki elenge mobali.
Mpepo oyo esalamaki liboso kaka mibu 35 nsima ete bandeko Wright bapumbwa mpo na mbala na bango ya yambo. Kokanisaka na ntina na yango kaka esalaka namiyoka mokolo mpenza.
Masini oyo ezalaki na fongola ya lotiliki te; wana ezalaki biso kopelisa motele uta na cabine, moto mosusu na mabele akosimba pakapaka makasi mpe akobwaka yango na makasi kino masini ekotambola na yangomei. Kopelisa masini ezalaki ngonga moko ya esengo mpe ya konzo.
Ntango kaka topumbwaki likolo, emonanaki polele ete Piper Cub esalamaki mpo na mbangu. Solo, ntango mopepe ezalaki makasi, yango ezalaki komonana lokola soki tozalaki kopusana te. Namikundoli kompumbwaka elongo na elenge mwana na ngai ya mobali, Guido, likolo ya nzela ya mituka na Allemagne, mpe solo mpenza, mituka na nse ezalaki kotambola mbango koleka biso!
Kasi, o, boniboni nalingaki mpepo oyo ya moke! Ezalaki nzela ya malamu ya koyoka bikamwa mpe kitoko ya kobumbwa. Okokaki koyoka, kosimba, konukuta, komeka, mpe komona nini kopumbwa ezalaki. Bandeko Wright balimbolaki yango na lolenge boye: “Ezali na [eloko moko] ekokani na oyo bakumbi mpepo basepelaka na yango wana ezali bango komemama na mopepe na likolo ya mapapu ya mpembe.”1
Na bokeseni, na ebandeli ya mobu oyo nazwaki libaku ya kopumbwa na mpepo F-18 ya mbangu mpo ya bitumba elongo na ba Blue Angels, ekipi bapumbuki ya mpepo ya Mampinga ma United States Navy oyo bayebana mingi na mokili. Ezalaki lokola kopumbwaka likolo mpe kolandaka balabala eyebana mpamba te mibu 50 mpenza liboso, penepene na mokolo ya lelo, nasilisaki boyekoli na ngai mpo na kokoma soda mokumbi mpepo ya bitumba.
Boyebi mpepo F-18, solo, ezalaki nyonso mpenza na bokeseni uta na oyo na Piper Cub. Elakisaki ngai kitoko ya kopumbwa moko ya makasi mingi. Ezalaki lokola kosalelaka mibeko ya kotambola na mopepe na lolenge moko ebongi nie mingi. Nzokande, kopumbwaka elongo na baBlue Angels lisusu ekundolisaki ngai ete kozalaka mokumbi ya mpepo ya mbangu mpo na bitumba ezali lisano ya elenge mobali. Na kozongela maloba ya bandeko Wright lisusu ete, “Mingi koleka eloko mosusu liyoki [ya kopumbwa] ezali moko ya kimia ebongi nie, esangani na esengo oyo efungolaka misisa mpo ekoma monene.”2 Mpo na kobakisa, kopumbwa elongo na baBlue Angels epesaki ngai likanisi ya lolenge mosusu mpenza ya kozalaka na “baanzelu” zingzinga na yo mpe komemaka yo likolo.
Soki bosengelaki kotuna ngai wapi kati ya mabaku ya kopumbwa mibale oyo nasepelaki na yango mingi koleka, nandimi te ete nakokaki koyebisa yo. Na lolenge moko ya mwa polele, ezalaki ya kokesana mpenza, mpo naloba moke. Kasi lisusu na lolenge mosusu, ezalaki ya kokokana mingi.
Na Piper Cub mpe na F-18 nyonso mibale, nayokaki esengo, kitoko, mpe bosepeli ya kopumbwa. Na nyonso mibale nakokaki koyoka libiangi ya mokomi na ntoki mpo na “[kotika] basinga ya bonguna ya mabele mpe [kobina] ya likolo likolo ya mapapu ya ekomi lokola palata na koseka.” 3
Bonganganzambe Se Moko Wana Bisika Nyonso
Sikawa, bokoki kotuna, nini mabaku mibale ya kopumbwa ekeseni mpenza oyo ezali kosala na liyangani na biso lelo to na bonganganzambe topesameli litomba na komema to na mosala ya bonganganzambe oyo banso tolingaka mingi?
BandekoBrethren, ezali solo ete makambo ya moto na moto na mosala ya bonganganzambe ekoki nyonso kozala ya mwa kokesana? Tokoki koloba ete ndambo na bino bazali kopumbwa na bampepo ya bangu makasi F-18, ntango basusu bazali kopumbwa na Piper Cubs. Ndambo na bino bafandi na bapalwasi mpe makonzi wapi ebonga moko na moko, uta na mosungi kino mokambi ya liboke ya banganganzambe minene kino na sekeletele ya lisanga likoki ya badiakona, etondisami na mosimbi bonganganzambe ya moningi. Bozali na libaku ya kosala elongo na libongisi ya palwasi oyo ezali na bato bakoka mpo na kosala na mabiangi.
Basusu kati na bino bafandi na bituka ya mokili wapi ezali se motango moke ya bandimi ba Eklezia mpe basimbi bonganganzambe. Bokoki komiyoka bino moko mpe na mokumba ya mnyonso oyo esengeli kosalama. Mpo na bino ekoki kozwa bomipesi mingi ya moto na moto mpo na kozwa masini ya mosala ya bonganganzambe ebanda. Ntango mosusu ekoki kutu komonana ete etape na bino to palwasi ezali kokende liboso te.
Nzokande, likambo te mikumba na bino nini to bozwi na bino ekoki kozala bino mpe ngai toyebi ezali ntango nyonso na bosepeli ya ndenge oyo eyaka uta na mosala ya komipesa ya bonganganzambe.
Nalingaki kopumbwa ntango nyonso, ata soki ezalaki na Piper Cub, na F-18, to na mpepo mosusu. Ntango nazalaki na Piper Cub nayimayimaki te na ntina ya bozangi mbangu; ntango nazalaki na F-18 namilelaki te ntango bobangi ya botamboli ya tapale na mawa te elakisaki ngai bosolo ya mibu na ngai ya kopusana.
Iyo, ezali ntango nyonso na eloko moko ebonga nie te na ezalela nyonso. Iyo, ezali pete kokuta makambo ya koyimayima na ntina na yango.
Kasi bandeko, tozali bamemi ya Bonganganzambe bonsantu, nsima ya Molongo ya Mwana na Nzambe! Moko na moko na biso totiamaki maboko na mito na biso, mpe tozwaki bongangansambe ya Nzambe. Topesamaki likoki mpe mokumba ya kosala na nkombo na Ye lokola basali na Ye na mabele. Ata soki na palwasi monene to na etape moke tobengami mpo na kosalisa, kopambola, mpe kasala na makambo manso mpo na bolamu ya moto nyonso mpe eloko nyonso oyo ezali na bobateli na biso. Ekoki kozala na likambo moko eleki esengo?
Tososola, tolula, mpe toyoka bosepeli ya mosala ya bonganganzambe.
Bosepeli ya Bonganganzambe
Bolingo na ngai mpo kopumbwa ezalaki na nguya na bokambi ya bomoi na ngai mobimba. Kasi lokola ya kolendisa mpe ya esengo makambo na ngai lokola mokumbi mpepo ezalaki, makambo na ngai lokolo mondimi ya Eklezia ezali mozindo mingi, ya bosepeli mingi, mpe bozindo mingi koleka. Ntango na mizindisi na mosala ya Eklezia nayokisami nguya ya makasi mingi ya Nzambe mpe boboto ya ngolu na Ye lokola.
Lokola mokumbi mpepo nasimbaki likolo. Lokola mondimi ya Eklezia nayoki bolingo mpe bobateli uta na lola.
Na libaku, nazali kozanga kovanda na moto ya mpepo. Kasi kosalaka elongo na bandeko na ngai mibali mpe basi na pete ekokisi esika yango. Kokoka koyoka kimia eluti mpe esengo oyo ekoli uta na kozalaka mwa eteni ya likambo mpe mosala oyo monene, nalingi kozanga mpo na eloko moko te na mokili.
Lelo tosangani lokola liboke monene ya bonganganzambe. Ezali bosepeli mpe litomba na biso ya bule mpo na kosalela Nkola mpe bandeko na biso, mpo na komipesa mingi mpenza malamu mingi koleka nyonso oyo ezali o ntei na biso mpo na likambo ya lokumu ya komatisa basusu mpe kotoga bokonzi ya Nzambe.
Toyebi mpe tososoli ete bonganganzambe ezali nguya mpe likoki ya seko ya Nzambe. Tokoki na pete kozangela bolimboli oyo uta na motema. Nzokande, esosoli biso ndimbola ya oyo tozali koloba? Tika nazongela: bonganganzambe ezali nguya mpe likoki ya seko ya Nzambe.
Kanisa na ntina na yango. Na nzela ya bonganganzambe, Nzambe akelaki mpe akambaka balola mpe mabele.
Na nzela ya nguya oyo, Ye asikoli mpe anetoli bana na Ye, komemaka “esalema bozangi kufa mpe bomoi ya seko ya moto.”4
Bonganganzambe, kaka lokola Profeta Joseph Smith alimbolaki, “nzela na yango Oyo Aleki Nguya abandaki kobimisa nkembo na ye na…bokeli ya mabele oyo mpe na nzela yango Ye akobaki komibimisa epai ya bana ya bato na ntango ya lelo, mpe na nzela na yango Ye akoyebisa bantina na Ye tii nsuka ya ntango.” 5
Tata wa biso na Lola ya nguya nyonso apesi biso likoki ya bonganganzambe—bato ya kufa oyo, na ndimbola, tozali na bambeba mpe tobongi nie te. Ye apesaki biso likoki ya kosala na nkombo na ye mpo na lobiko ya bana na Ye. Na nguya oyo topesami ndingisa ya kosakola nsango malamu, kosala makuli ya lobiko kosalisa botondi ya bokonzi ya Nzambe na mabele, mpe kopambola mpe kosalisa mabota mpe baninga na biso bato.
Ezali wana mpo na Banso
Oyo ezali bonganganzambe ya bule tomemi.
Bonganganzambe, to mokumba nyonso na kati na yango, ekoki kosombama to kobengisama te. Bosaleli nguya ya bonganganzambe ekoki kozwa nguya, kondimisama, to kotindama na makasi te na ebonga, na bomengo, to na nguya. Ezali nguya ya molimo oyo esalaka na mobeko ya lola. Owutaki na Tata monene ya biso banso na Lola. Nguya na yango ekoki kotindama mpe koyangekala kaka na nzela ya mibeko ya bosembo, 6 na bosembo ya mboto yemei te.
Klisto azali liziga ya likoki mpe nguya ya bonganganzambe ya solo nyonso likola na mabele.7 Ezali mosala na ye na kati na yango tozali na litomba ya kosunga. “Mpe moko te akoki kosunga na mosala oyo longola se azala na bosawa mpe atonda na bolingo, kozalaka na bondimi, elika, mpe lolango, kozalaka na ndelo na makambo manso, ata nini ekopesamela ye mpo na kobatela.”8
Tosalaka mpo na litomba na biso moko te, kasi tolukaka kosalisa mpe kotombola basusu. Tokambambaka na bokasi te kasi na nzela ya bondimisi… motema molai, …boboto, mpe bosokemi, mpe na bolingo ezangi lokuta.”9
Bonganganzambe ya Nzambe Aleki Nguya Nyonso ezali wana mpo na mibali bolongobana bisika nyonso bakoki kozala— kozanga kotala bankoko, ya bosawa boniboni ezali bizalala na bango, na biteni ya penepene to mosika mingi ya mokili. Ezwami na mbongo te to na ntalo songolo ya mokili. Mpo na kozongela profeta ya kala Yisaya, moko na moko oyo ayoki mposa na komela akoki koya epai na mai, mpe mosolo mosolo moko te esengami mpo na koya kolia!10
Mpe na ntina ya Bomikabi ya seko mpe eyebana te ya Mobikisi na biso Yesu Klisto, bonganganzambe ya Nzambe ekoki kozwama ata soki obeti libaku to olongobanaki te na kala. Na nzela ya mosala ya bopetwami mpe bosukwami ya boyamboli, okoki “kotelema mpe kongenga”! 11 Na ntina ya bolingo ezanga ndelo, ya kolimbisa ya Mobikisi mpe Mosikoli na biso, okoki kotombola miso na yo, kokoma ya kosukwama mpe kolongobana, mpe kokoma bana ya Nzambe ya bosembo mpe ya lokumu—bamemi balongobani ya bonganganzambe ya bule ya Nzambe ya Nguya Yonso.
Likamwisi mpe Litomba ya Bonganganzambe
Nayoki mwa mawa mpo na baoyo basosoli mpe baluli bokamwisi mpe litomba ya banganganzambe te. Bazali lokola baleki nzela na mpepo baye babebisi ntango na bango koyimayimaka na ntina ya monene ya liboke ya nguba wana ezali bango kolapa ndai na mopepe mosika likolo ya mapata—likambo moko bakonzi ya kala bakokaki kopesela nyonso bazwaki mpo kaka komeka mbala moko!
Bandeko, topambolama mpo na kozala bakabola ya bosawa ya likoki mpe nguya ya bonganganzambe monene oyo. Tika totombola miso na biso mpe tomona, toyeba, mpe tondima libaku oyo mpo na oyo yango ezali mpenza.
Na nzela ya mosala ya bosembo, bolingo mpe bomipesi ya bonganganzambe, tokoki koyeba ntina ya solo ya libimisi: “Nakokendi liboso ya elongi na bino, nakozala na loboko na bino ya mobali mpe ya mwasi, mpe Molimo na ngai ekozala na mitema na bino, mpe banzelu na ngai nzinganzinga na bino mpo na komema bino.”12
Tika toyamba mpe tososola bokamwisi mpe litomba ya bonganganzambe. Tika tondima mpe tolinga mikumba tosengami na kokokisa—mikumba na bandako na biso mpe bitonga ya Eklezia na biso, ezala monene to moke. Tika tokoba kokola na mosala ya bonganganzambe na bosembo, na bomipesi. Tika tozwa bosepeli ya kosalisa na bonganganzambe!
Tokoki kosala eye malamu koleka na kosalelaka mibeko ya boyebi, botosi, mpe bondimi.
Eye elingi koloba, yambo, tosengeli koyeba mpe kokotisa kati na biso malongi ya bonganganzambe maye mazwami na liloba ebimisami na Nzambe. Ezali motuya kososola mayokani mpe mitindo likolo ya miye wapi bonganganzambe ezali kosala.13
Nsima, tika tozala bwania mpe tosala likolo na boyebi tozwi ntango nyonso mpe na lokumu. Wana ekotosa biso mibeko ya Nzambe, koyekola kosembola mayele mpe nzoto na biso, mpe koyokanisa misala na biso na ndakisa ya bosembo eteyami na baprofeta, tokozwa esengo ya mosala ya bonganganzambe.
Mpe na nsuka, tika tokotisa na mozindo bondimi na biso na Nkolo na biso Yesu Klisto. Tika tokamata likola ya bisomei nkombo na Ye mpe tokamata mokano ya kotambola mokolo nyonso na nzela ya kimoyekoli ya sika. Tika misala na biso ebongisa nie bondimi na biso.14 O nzela ya kozala bayekoli tokoki kobonga nie litambe moko moko liboso mpe na ntango moko na kosalisaka libota, baninga bato, mpe Nzambe.
Ntango tosali na bonganganzambe na mitema, nguya, mayele mpe bokasi na biso mobimba, tozali na elaka ya kozwa boyebi eluti, kimia, mpe makabo ma molimo. Wana ekokumisa biso bonganganzambe bosantu, Nzambe akokumisa biso, mpe “tokotelama na kozangaka mbindo liboso na [Ye] na mokolo ya nsuka."15
Ete tokoka ntango nyonso kozala na miso ya komona mpe motema ya koyoka makamwisi mpe bosepeli ya bonganganzambe ya Nzambe na biso ya monene mpe ya nguya ezali losambo na ngai na nkombo ya Yesu Klisto, amene.


text:
Comments :
mankulailenda-oscar30/03/2014
werrason kolo ya ngwasuma petite ya quartier ekangi masolo
Visiteur30/01/2014
il y a un blèm ndenge nini kaka vieux aza kaka kosielumuka lokola mutu aniati poso ya etabe???? vieux linga osilisa DEVOIR vieux
Visiteur27/01/2014
werrasonnnnnnnnnnnnnnnnnnnn mokonzi ya ngwasuma
Visiteur26/01/2014
werra lokuta mabe soliste alalisi generique haaaaaaaa flam kapaya oza wapi
Visiteur26/01/2014
kitoko makasi batikayo oleki bango ezobnisa danger
Visiteur26/01/2014
Le gars démontre un réel essouflement, vraiment une regression continuelle depuis un temps, c'est le constat de celui qui a l'oeil et l'oreiile musicale
Visiteur26/01/2014
ya ngiama oza mystique po album fleche ingeta ba extraits oyo toyoki vanda nayo yaya ba nzembo nyono eza na kati danger ekoyinda sortie officiele ya ingeta na tade kitoko 2014 werrason bonne chance na orchetre nayo mobimba bokende liboso
Visiteur26/01/2014
eza bien
Visiteur25/01/2014
igweeeeeeeeeeeeeeeeeeeeeeeee poudre poudre toza kobenda beauté mishokoto americain ba mama ya mapa balamuka na tongo nzoto ezoluka mbongo eza pub ya petite ya QUARTIER yoka ngwasuma bozela tangu ALBUM penza ekobima FLEcHE INGETA oyo na bana 2 ans bazozela bokoyoka FLECHE INDIAN ndenge ekotobola bino MIPANZI
Visitor25/01/2014
GENERIQUE OYO ELEKI BA GENERIQUE YA BA LEADERS NA BINO BRAVO WERRASON OLEKI BANGO.


text:
LITEYA 77
Mwasi moko na liziba ya mai
Nsima ya fɛti ya Elekeli, Yesu ná bayekoli na ye balekaki na Samaria mpo na kozonga na Galile. Pene na engumba Sikare, Yesu atɛlɛmaki na esika babengi liziba ya Yakobo. Ntango azalaki kopema wana, bayekoli na ye bakendaki na engumba mpo na kosomba biloko ya kolya.
Mwasi moko ayaki kotoka mai na liziba yango. Yesu alobaki na ye: “Pesá ngai mai ya komɛla.” Mwasi yango azongisaki ete: ‘Mpo na nini ozali kosolola na ngai? Nazali mwasi Mosamaria. Bayuda basololaka na Basamaria te.’ Yesu alobaki na ye: ‘Soki oyebaki ngai, olingaki kosɛnga ngai mai ya komɛla mpe ngai nalingaki kopesa yo mai ya bomoi.’ Mwasi yango ayebisaki ye: ‘Olingi koloba nini? Ozali ata na katini te.’ Yesu alobaki: ‘Moto nyonso oyo akomɛla mai oyo nakopesa ye akoyoka lisusu mposa ya mai te.’ Mwasi yango alobaki na ye ete: “Tata, pesá ngai mai yango.”
Na nsima, Yesu ayebisaki ye: ‘Yaká na mobali na yo awa na liziba.’ Mwasi yango alobaki: ‘Nazali na mobali te.’ Yesu azongisaki: ‘Olobi solo. Obalá mbala mitano, mpe sikoyo ozali kofanda na mobali oyo bobalani na ye te.’ Mwasi yango alobaki: ‘Namoni ete ozali mosakoli. Bato ya ekólo na ngai bandimaka ete tokoki kosambela Nzambe na ngomba oyo, kasi Bayuda balobaka ete tosengeli kosambela kaka na Yerusaleme. Nandimaka ete ntango Masiya akoya, akoteya biso ndenge ya kosambela.’ Na nsima, Yesu ayebisaki mwasi yango likambo moko oyo ayebisá naino moto mosusu te, ayebisaki ye: ‘Nazali Masiya.’
Mwasi yango akendaki mbangu na engumba koyebisa Basamaria: ‘Nakanisi ete namoni Masiya. Ayebi makambo na ngai nyonso. Bóya kotala!’ Balandaki ye na liziba mpe Yesu ateyaki bango.
Basamaria basɛngaki Yesu afanda na engumba na bango. Ateyaki bango mikolo mibale, mpe bato mingi bandimelaki ye. Bongo bato yango bayebisaki mwasi Mosamaria ete: ‘Nsima ya koyoka moto oyo, toyebi ete azali mpenza mobikisi ya mokili.’
“‘Yaká!’ Mpe tiká moto nyonso oyo azali na mposa ya mai aya; tiká moto nyonso oyo alingi, akamata mai ya bomoi ofele.”—Emoniseli 22:17


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Mosakoli 10:1-20
10 Nzinzi oyo ekufi nde elumbisaka mafuta ya moto oyo asalaka malasi+ nsolo mabe, ebimisaka yango fulufulu. Mwa bozoba moke esalaka mpe ndenge wana epai ya moto oyo azali na motuya mingi mpo azali na bwanya mpe na nkembo.+2 Motema ya moto ya bwanya ezalaka na lobɔkɔ na ye ya mobali,+ kasi motema ya zoba na lobɔkɔ na ye ya mwasi.+3 Mpe lisusu, na nzela nyonso oyo zoba azali kotambola,+ azali na motema te, mpe azali mpenza koloba na moto nyonso ete ye moko azali zoba.+4 Soki elimo ya moyangeli esilikeli yo, kolongwa te na esika oyo ozali,+ mpo kofanda nyɛɛ ekitisaka masumu minene.+5 Ezali na likambo moko ya mpasi oyo namoni na nse ya moi, likambo lokola libunga+ oyo euti na moto oyo azali na bokonzi:+6 Bazoba batyami na ebele ya bibonga oyo etombwani,+ kasi bato ya bozwi bazali kofanda mpenza kaka na esika ya nse.7 Namoná basaleli bazali kotambola na bampunda kasi bankumu bazali kotambola na makolo, na mabele, lokola basaleli.+8 Ye oyo azali kotimola libulu ye moko akokwea na yango;+ mpe ye oyo azali kobuka efelo ya mabanga, nyoka ekoswa ye.+9 Ye oyo azali kotimola mabanga akomizokisa na yango. Ye oyo azali kopasola nkoni asengeli kokeba na yango.+10 Soki esaleli moko ya ebende esili mino mpe moto apelisi yango te,+ akobimisa mpenza nguya na ye ya bomoi. Yango wana, kosalela bwanya mpo na kolonga epesaka litomba.+11 Soki nyoka eswi liboso liloba ya kobinisa yango ebima,+ ntina ya moto oyo ayebi kosalela lolemo ezali te.12 Maloba ya monɔkɔ ya moto ya bwanya esalaka ete moto andimama,+ kasi mbɛbu ya zoba emɛlaka ye.+13 Ebandeli ya maloba ya monɔkɔ na ye ezali bozoba,+ mpe na nsima, nsuka ya monɔkɔ na ye ezali ligboma ya mabe mpenza.14 Mpe zoba alobaka maloba mingi.+Moto ayebi te oyo ekosalema; bongo oyo ekosalema nsima na ye, nani akoki koyebisa ye?+15 Mosala makasi ya bazoba elɛmbisaka bango,+ mpo moko te ayebi ndenge ya kokende na engumba.+16 Ee mokili, ntango mokonzi na yo azali elenge+ mpe bankumu na yo bazali kolya se kolya ata na ntɔngɔ, ekosukela yo ndenge nini?17 Ee mokili, esengo na yo ntango mokonzi na yo azali mwana ya bato ya lokumu mpe bankumu na yo balyaka na ntango oyo esengeli mpo na kozwa nguya, kasi bamɛlaka mingi te.+18 Mabaya ya nsamba ya ndako ebukanaka soki gɔigɔi eleki mingi, mpe ndako etangaka soki moto akangi mabɔkɔ.+19 Limpa esalemi mpo bato oyo basalaka mosala básɛka, mpe vinyo epesaka bomoi esengo;+ kasi mbongo nde ekataka makambo nyonso.+20 Ata na shambrɛ na yo ya kolala, kolakela mokonzi mabe te,+ mpe na bashambrɛ na yo ya kati epai olalaka, kolakela ata mozwi moko mabe te;+ mpo ekelamu oyo epumbwaka na likoló ekomema mongongo yango mpe eloko oyo ezalaka na mapapu ekoyebisa likambo yango.+


text:
-
Engumba Freetown, na Sierra Leone: Mosakoli azali kolakisa moto mwa buku Yoká Nzambe mpo ozala na bomoi ya seko na monɔkɔ ya Themne
-
Freetown, na Sierra Leone: Motatoli azali kopesa moto lokasa ya libyangi na makita na Ndako ya Bokonzi oyo ezali pene
-
Engumba Freetown, na Sierra Leone: Mosakoli azali kolakisa moto mwa buku Yoká Nzambe mpo ozala na bomoi ya seko na monɔkɔ ya Themne
-
Freetown, na Sierra Leone: Motatoli azali kopesa moto lokasa ya libyangi na makita na Ndako ya Bokonzi oyo ezali pene
Mitángo mpo na Sierra Leone
- Ezali na bato 6 774 752
- Bato oyo bateyaka Biblia bazali 2 262
- Masangá ezali 39
- Motatoli ya Yehova 1 mpo na bato 2 995 habitants


text:
BIBLIA ELOBI NINI?
Koyina bato ya mposo mosusu
Mposo ya bato eutá wapi?
“Adama apesaki mwasi na ye nkombo Eva, mpamba te asengelaki kokóma mama ya moto nyonso oyo azali na bomoi.”—Ebandeli 3:20.
OYO BATO YA MAYELE BALOBI
Ebongiseli moko ya ONU oyo etalelaka makambo etali kelasi, siansi mpe mimeseno ya bato (UNESCO) elobi ete “bato nyonso bazali bato ya motindo moko mpe bautá na nkɔkɔ moko.”—Declaration on Race and Racial Prejudice, 1978.
BIBLIA ELOBI NINI?
Nzambe akelaki bato mibale, Adama ná Eva, mpe alobaki na bango ete: “Bóbota mpe bókóma mingi mpe bótondisa mabele mpe bótya yango na nse na bino.” (Ebandeli 1:28) Na yango, Adama ná Eva bakómaki baboti ya bato nyonso. Na nsima, ntango mpela ekɔmbaki ebele ya bato awa na mabele, kaka Noa ná mwasi na ye, mpe bana na ye misato ná basi na bango nde babikaki. Biblia eteyaka ete biso nyonso tozali bakitani ya bana ya Noa.—Ebandeli 9:18, 19.
Ezali na mposo moko oyo eleki ya basusu?
“[Nzambe] asalaki bikólo nyonso ya bato, mpo na kofanda na etando mobimba ya mabele.”—Misala 17:26.
OYO BATO MOSUSU BALOBAKI
Na boumeli ya siɛklɛ ya 20, bituluku mingi ya bato bandimaki likanisi ya komona ete mposo boye to boye eleki ya bamosusu. Na ndakisa, Banazi bazalaki koloba ete mposo na bango eleki oyo ya bato mosusu. Nzokande, mokanda ya UNESCO oyo tolobelaki liboso elobi ete “mposo nyonso ezali ndenge moko mpo bato nyonso bazali na nkɔkɔ kaka moko.”
BIBLIA ELOBI NINI?
Mokanda ya Misala 10:34, 35 elobi ete: “Nzambe aponaka bilongi te, kasi na ekólo nyonso moto oyo azali kobanga ye mpe azali kosala makambo ya boyengebene andimami na ye.” Mpo na ntina oyo, moto moko te akoki komona ete mposo boye eleki oyo ya basusu.
Yesu atikelá bakristo ndakisa moko ya malamu ntango alobaki na bayekoli na ye ete: “Bino nyonso bozali bandeko.” (Matai 23:8) Abondelaki ete bayekoli na ye bázala moto moko to “bázala mpenza na bomoko ya solosolo,” kasi bázala te na bokabwani.—Yoane 17:20-23; 1 Bakorinti 1:10.
Ezaleli ya koyina bato ya mposo mosusu ekosila mokolo mosusu?
“Na eleko ya nsuka ya mikolo: ngomba ya ndako ya Yehova ekopikama makasi . . . , mpe bikólo nyonso ekosopana kuna.”—Yisaya 2:2.
OYO BATO MOSUSU BAKANISAKA
Kowelana na likambo etali mposo etindi bato ya mikili mingi bátuna soki bakonzi bakokoka mpenza kosilisa likambo yango. Basusu kutu balobi ete ekosalema ata mokolo moko te ete bato ya mposo nyonso bázala ndenge moko.
BIBLIA ELOBI NINI?
Nzambe akotika te ete likambo etali koyina mposo ya bato mosusu etikala libela na libela. Kutu, na Boyangeli na ye, mibali mpe basi oyo bakouta na “bikólo nyonso mpe na mabota nyonso mpe na bato ya mikili nyonso mpe na minɔkɔ nyonso” bakosalela ye na bomoko, mpe bakomoniselana bolingo ya solosolo. (Emoniseli 7:9) Bokonzi ya Nzambe ezalaka te na motema ndenge bato balobaka. Kasi, ezali nde guvɛrnema oyo ekosala makambo kitoko awa na mabele, esika oyo mokano ya Nzambe ezalaki ete bato nyonso báfanda kozanga ete likambo ya mposo ekabola bango. *
^ par. 15 Mpo na koyeba makambo mosusu, talá mokapo 3 ya buku Biblia eteyaka mpenza nini? ebimisami na Batatoli ya Yehova.


text:
Moussoukou Soukou
Toza biso nyoso bana nzambe Toza biso nyoso basumuki
Poso mpembe to mobola
Faisons l'amour et pas la guerre.
Kolimbisa eleki tout Biso tout bana 1900 moto te abangisa moninga
To se comprendre mama aa ma Topesana loboko oo ma aa ma
Toza biso nyoso baleki ya Kallé Toza biso nyoso baleki ya Franco
L'ecole ya Fiesta to Y'Odemba Mama na biso eza nzembo Yemba
makwandungu to mutuashi Lotomo toyokana L'Union fait la force
e ma aa Nzela ya lobiko ya molimo Biblia
Biso b'alanga nzembo pour la paix toza Biso b'alanga nzembo
pour l'amour militons To bo ba zizanie ba divisions ba trouble-fete
To bo ba kombo na biso ekoma sukali ya cafe ya matanga tobo! Tobo! Toboyi e
Tobo bakombo na biso ekoma etoko ya matanga tobo tobo toboyi ee
Moto awuta mabele
Suka suka akozonga se mabele Bomengo ata eza n'ango ebele
liloba ya nzambe kaka eleki ! Biso toza bana mbonda Lelo
tokoma kobeta se lokole ! Molimo tokoteka te po na mbongo Molimo!
Tokobatela contre vents et marées Jour ango moto tout nye kesse
Jour ango Alleluia Moto tout bala terre Moto kutina ve ee Jour ango
Alleluia Allez tapez, tapez, tapez, tapez les mains, tapez les mains Kibinda !!!
Kibinda Nkoy mama nakolala wapi liloba ya Nzambe soki ekweyi !
Alleluia Tala Bayaya Bayaya ! Songa nzila ee Songa nzila ! Montingi tia Mutu Bakata
MI AMOR
bolingo eyi nzela na molayi, molayi batombolaka na yango mosapi te,
yango eyali te mungwa na bilei, omeki ekangi, Elodie nabeteli yo libaku he
Mi amor mwana ya mama nga lokola yo ndeko ndenge moko, motema liziba
maloba mosala nse kokolisa ya amoure bolingo makila ekotambola nga
na nzoto mpe bolingo ekoyengayenga na motema ekokabwanaka na moto
kaka na liwa, nakufi nanu te tika na meka, nga mpe na yeba sukali ya bolingo
mi amor, mokano na nga te mokano ya Nzambe, Elodie viens dans mes bras
Moto oyo balingaka, balobaka mabe na ye na miso ya bato te, bolamu na ye,
babombaka yango obe na motema Mi amor mwana ya mama nga
lokola yo ndeko ndenge moko, motema liziba maloba mosala
nse kokolisa ya amoure bolingo makila ekotambola nga na nzoto
ngo mpe bolingo ekoyengayenga na motema ekokabwanaka
na moto kaka na liwa, nakufi nanu te tika na meka,
nga mpe na yeba sukali ya bolingo mi amor, mokano na nga te
mokano ya Nzambe, Elodie mais viens dans mes bras
Awa ba mama bakoyokaka boye, baa kolukaka ndenge ya kobongisa kitambala na móto te?
Ebandaki na miso, monoko eye kozwa lolemo nzoto motema
ekoti motambo na boyi ekoma ti na yo, sentiment ya yo Elodie
yango moto ekumba nga, losambo na ngai nse moko,
Nzambe azongisa mokolo ya liwa na nga sima na tika kozwa temps,
ya kosimba na maboko wolo ye akela yango na forme ya moto
y'Elodie Elodie viens te bloquer dans mes bras
Mi amor yambi mama faute ya mwana moto, okoti lokola mpema
oye mbangu mbangu wololi, nzete ya malili, mi amor mbonge
eyamba yo nse yo, ata oboyi kotala nga, miso ekotosa te o,
na juger te Elodie, napesi nse promesse eh, mi amor maboko na nga polele,
motema na nga mpe polele, na fungoli bizibeli, pona o ya kokota,
na beleli yo oh, (Viens dans mes bras ah (7fois))!!!...
5) AVION
avion éko kendé é komi otika aeroport
ba doute eko bakama lokolo ya souci
est ce que o ko banza kaka po profil etabwissi bongo,
oyo azangi makassi ya ko bunda étumba na souci,oh oh oh oh oh
na motema na ngai ya mwana mwassi(2fois)
yo timboli liboulu otié nga mbéli,ba promesses o lakaki nga ya libala
na éducation na zua na yébi promesse ba se realiser mais na zako banga ba coup baninga ba zua
na age ekomi lokola forcé,vie na ngai amoureux ozo mi tia n'éssika na nga oh oh ho ho
eloko na yina na lamba liyoto
na sangissa mibali eza choix nga té oh na ko kufa bomwana soki o garantir ngai té
nga o mona ka soki banda okendé
nga quelques fois na zua ka mpongi na salla ka ba cauchemards
passi ya mbissi na sé ya mayi, émonanaka té ho
oyo ya mwana imbwa yé mpé alobaka té oh
ébongo ya nga moto oyo bolingo élongola na rang ya ba youma
yo ko songer na sort maman ahn
yo ko okomio kendé yéba otiki cadavre hé
yo tiki moto ya ko béba
Créer un site gratuit avec e-monsite - Signaler un contenu illicite sur ce site


text:
Kobomba makambo ya moto
Makambo ya moto
Watchtower Bible and Tract Society of New York, Inc., to ebongiseli na biso mosusu ekosalela makambo oyo moto akomi na bisika oyo basɛngi ye atondisa kaka mpo na bantina oyo tomonisi ye ntango tosɛngi ye akoma yango. Watchtower Bible and Tract Society of New York, Inc. ekoyebisa moto mosusu te makambo oyo okomi, lobá se soki esɛngi kosala yango mpo na kosalisa yo na likambo moko oyo osɛngi, kasi tokosɛnga yo ndingisa liboso ya kosala yango, to soki Watchtower Bible and Tract Society of New York, Inc. emoni ete esengeli kosala bongo mpo na kotosa mibeko ya Leta, mpo na kokanga to kopekisa bato oyo bakoki koyiba makambo basusu na nzela ya ordinatɛrɛ, mpo na komibatela, to mpo na kokima makama. Tokoki soki moke te kotɛka, koyebisa moto mosusu, to kodefisa makambo oyo okɔtisi na site oyo.
Adrɛsi e-mail
Tokobanda kosalela adrɛsi e-mail oyo okomaki na site oyo mpo na kotindela yo makambo oyo ekosalisa yo soki esengeli. Na ndakisa, soki obosani nkombo oyo opesaki to mot de passe na yo mpe osɛngi lisalisi mpo okɔta na site, tokotindela yo mesaje na adrɛsi e-mail oyo opesaki ntango okomaki makambo na yo.
Cookies
Cookies esalelamaka mpo na kobomba makambo oyo osepeli kosalaka ntango okɔti na site yango. Na ndakisa, monɔkɔ oyo oponi ntango okɔtaki na site jw.org ekobombama na cookies mpo ntango okofungola lisusu site yango, ebimisa mbala moko makambo na monɔkɔ yango. Makambo oyo etali yo moko ekobombama na cookies te.
Script mpe JavaScript
Na site yango, tozali kosalela ba script mpo makambo ezala mindɔndɔ te. Na ndakisa, ba script esalisaka mpo na kobimisa nokinoki makambo oyo moto azali koluka. Site yango esalelaka ba script ata moke te mpo na kotya programɛ moko boye na odirnatɛrɛ ya moto to mpe mpo na kozwa makambo na ye kozanga ndingisa na ye.
Esengeli kondima ba script mpe JavaScript na esika oyo makambo ya site yango esengeli kobima mpo emonana malamu. Ba programɛ mingi ya ordinateur oyo esalisaka mpo na koluka makambo na Internet (navigateur) ekoki kofungola to kokanga ba script yango mpo na site mokomoko. Esengeli kotánga na aide (lisalisi) ya programɛ oyo esalisaka mpo na koluka makambo na Internet mpo na kofungola ba script na site moko boye.
Soki mbongwana esalemi na oyo etali kobomba makambo ya moto, tokokoma makambo nyonso na esika oyo mpo moto ayebaka ntango nyonso makambo ya sika oyo tomoni mpe ndenge tokosalela yango.


text:
Olɛmbi Nzambe mpo na bampasi?
“MPO NA NINI KAKA NGAI? Mpo na nini Nzambe atiki ete yango ekómela ngai?” Yango ezali mituna oyo etungisaki Sidnei, elenge moko ya mbula 24 na Brésil. Nsima ya aksida moko oyo asalaki na lisano na mai, akómaki kotambola kaka na kiti ya bibɔsɔnɔ.
Bampasi oyo ezwaka moto mpo na aksida, maladi, liwa ya ndeko to moninga, makama lokola mopɛpɛ makasi, koningana ya mabele to bitumba ekoki kosala ete bato bálɛmba Nzambe. Yango ezali likambo ya sika te. Yobo, moto moko na ntango ya kala akutanaki na bampasi ndenge na ndenge. Na libunga nyonso, apesaki Nzambe foti na maloba oyo: “Nazali kobelela yo mpo na koluka lisalisi, kasi ozali kondima te; natɛlɛmi, mpo otyela ngai likebi. Ozali kobongwana mpo na kosala ngai nko; na nguya nyonso ya lobɔkɔ na yo, ozali kobombela ngai nkanda na motema.”—Yobo 30:20, 21.
Yobo ayebaki te esika bampasi na ye ezalaki kouta, ayebaki mpe te mpo na nini ekómelaki ye to mpo na nini Nzambe atikaki ete ekómela ye. Likambo ya esengo, Biblia esalisi biso tóyeba mpo na nini makambo ya ndenge wana esalemaka mpe oyo tokoki kosala mpo na yango.
MOKANO YA NZAMBE EZALAKI ETE BATO BÁNYOKWAMAKA?
Biblia elobi boye mpo na Nzambe: “Mosala na ye ezali ya kokoka, mpo banzela na ye nyonso ezali bosembo. Nzambe moko ya bosembo, epai na ye kozanga bosembo ezali te; azali moyengebene mpe sembo.” (Kolimbola Mibeko 32:4) Lokola ezali bongo, ebongi mpenza tóloba ete Nzambe oyo azali “moyengebene mpe sembo” akanaki bato bányokwamaka to abimisaka makama mpo na kopesa etumbu to kopɛtola bango?
Biblia elobi boye: “Ntango moto azali komekama, aloba te ete: ‘Nzambe azali komeka ngai.’ Mpo Nzambe akoki komekama na makambo ya mabe te mpe ye moko akoki komeka moto na ndenge wana te.” (Yakobo 1:13) Kutu Biblia elobaka ete ntango Nzambe asalaki bato, bazalaki na bomoi ya kokoka. Apesaki Adama mpe Eva, bato ya liboso esika kitoko ya kofanda, biloko nyonso oyo moto azalaka na mposa na yango mpo na kozala na bomoi mpe mosala moko ya malamu. Nzambe alobaki na bango boye: “Bóbota mpe bókóma mingi mpe bótondisa mabele mpe bótya yango na nse na bino.” Ntina ezalaki te ete Adama ná Eva bálɛmba Nzambe.—Ebandeli 1:28.
Kasi lelo oyo, bomoi ya bato ezali lisusu ya kokoka te. Kutu, istware emonisi ete bato bakutanaka kaka na bampasi ya makasi mpenza. Maloba oyo ezali solo: “Biloko nyonso oyo ezalisamá ezali se kokimela elongo mpe konyokwama elongo tii sikoyo.” (Baroma 8:22) Nini esalemaki?
MPO NA NINI BAMPASI EZALI?
Mpo na koyeba ntina oyo bampasi ezali, tosengeli kozonga naino ntango bampasi yango ebandaki. Adama ná Eva baboyaki mibeko ya Nzambe oyo etali mabe ná malamu ntango anzelu moko ya rebɛlɛ, oyo na nsima akómaki kobengama Satana Zabolo atindaki bango básala bongo mpe balyaki mbuma ya “nzete ya koyeba malamu ná mabe” oyo Nzambe apekisaki bango kolya. Zabolo ayebisaki Eva ete bakokufa te soki batosi Nzambe te, na ndenge yango, abimisaki Nzambe moto ya lokuta. Satana afundaki mpe Nzambe ete alingaka te ete bato na ye bápona bango moko oyo ezali malamu to mabe. (Ebandeli 2:17; 3:1-6) Satana amonisaki ete bato bakozala malamu koleka soki Nzambe ayangeli bango te. Makambo wana nyonso ebimisaki motuna ya ntina mingi—Nzambe abongi mpenza koyangela?
Zabolo abimisaki mpe likambo mosusu. Alobaki ete bato basalelaka Nzambe na bolingo ya solosolo te. Zabolo alobaki na Nzambe boye mpo na Yobo, moto ya sembo: “Yo otɛlɛmisi lopango te zingazinga na ye mpe zingazinga ya ndako na ye mpe zingazinga ya eloko nyonso oyo azali na yango epai na epai? . . . Kasi, mpo makambo ebongwana, nabondeli yo, sembolá lobɔkɔ na yo, mpe simbá eloko nyonso oyo azali na yango, bongo otala soki akolakela yo mabe te na miso na yo.” (Yobo 1:10, 11) Atako Satana alobaki maloba wana mpo na Yobo, amonisaki ete bato nyonso basalelaka Nzambe na bolingo ya solosolo te.
NDENGE OYO NZAMBE ASILISI MAKAMBO YANGO
Esɛngaki nini mpo na kosilisa makambo yango libela mpe na ndenge ya malamu koleka? Nzambe, oyo aleki na bwanya, azalaki na solisyo ya malamu koleka; solisyo oyo ekosala te ete tólɛmba nzoto. (Baroma 11:33) Azwaki ekateli ete bato bámiyangela bango moko mpo na mwa ntango mpe makambo oyo ekobima emonisa soki boyangeli ya nani eleki malamu.
Makambo ya mpasi oyo ezali lelo na mokili emonisi polele ete boyangeli ya bato elongi ata moke te. Baguvɛrnema ya bato elongi te kotya kimya, kobatela bato, kopesa bango esengo mpe ebebisi mabele. Yango endimisi biso mpenza maloba oyo ya Biblia: “Ezali te likambo ya moto oyo azali kotambola ete atambwisa lokolo na ye.” (Yirimia 10:23) Kaka boyangeli ya Nzambe nde ekoki komemela bato kimya ya seko, esengo mpe bolamu mpo yango nde mokano ya Nzambe.—Yisaya 45:18.
Kasi, ndenge nini Nzambe akosala makambo yango mpo na kokokisa mokano na ye? Kobosana te ete Yesu ateyaki bayekoli na ye bábondelaka boye: “Bokonzi na yo eya. Mokano na yo esalema, lokola na likoló, ndenge moko mpe na mabele.” (Matai 6:10) Ɛɛ, na ntango oyo ebongi, Nzambe akolongola makambo nyonso oyo ebimisaka bampasi na nzela ya Bokonzi na ye. (Danyele 2:44) Bobola, maladi mpe liwa ekokóma makambo ya kala. Mpo na babola, Biblia emonisi ete Nzambe “akobikisa mobola oyo azali kolela mpo na kosɛnga lisalisi.” (Nzembo 72:12-14) Mpo na bato ya maladi, Biblia elaki boye: “Moto moko te oyo afandi kuna akoloba: ‘Nazali na maladi.’” (Yisaya 33:24) Ata mpo na bakufi oyo bazali na makanisi ya Nzambe, Yesu alobaki boye: “Ngonga ezali koya wana baoyo nyonso bazali na kati ya malita bakoyoka mongongo na ye mpe bakobima.” (Yoane 5:28, 29) Oyo nde bilaka kitoko!
NDENGE YA KOLONGOLA MAKANISI YANGO
Mbula soki 17 nsima ya aksida na ye, Sidnei, oyo tolobelaki na ebandeli ya lisolo oyo, alobi boye: “Napesaki Yehova Nzambe foti te mpo na aksida yango, kasi mpo na koloba solo, na ebandeli nalɛmbaki Nzambe. Mikolo mosusu esengo esilaka ngai mpe nalelaka soki nakanisi ndenge nakómá. Kasi, Biblia esalisi ngai nayeba ete aksida yango ezalaki te etumbu ya Nzambe. Ndenge Biblia elobi, ‘ntango ná makambo oyo ekanami te ekwelaka biso nyonso.’ Kobondela Yehova mpe kotánga bavɛrsɛ ya sikisiki esalisi ngai nakóma na boyokani makasi na Nzambe mpe nalɛmba nzoto te.”—Mosakoli 9:11; Nzembo 145:18; 2 Bakorinti 4:8, 9, 16.
Kobatela na makanisi bantina oyo Nzambe atiki bampasi ezala mpe ndenge oyo akolongola yango mosika te, esalisaka biso tólongola makanisi mabe oyo tokoki kozala na yango mpo na Nzambe. Tondimisami mpenza ete Nzambe “akómaka moto oyo apesaka mbano na baoyo bazali koluka ye na mposa makasi.” Moto moko te oyo azali na kondima epai ya Nzambe mpe Mwana na ye akoyoka nsɔni.—Baebre 11:6; Baroma 10:11.


text:
Marɔkɛ
Mani ya Marɔkɛ ezalí esé ya likoló ya Afríka.
Politíki[kokoma | kobɔngisa mosólo]
Marɔkɛ (المغرب), Marɔkɛ ezali mani na mobéko-mokonzi. Bato ba ekólo Marɔkɛ bapɔ́ní bantómá ba ekóló mpɔ̂ na kolobela mibéko. Mani Mohamed VI ezalí mani ya Marɔkɛ mpé mokonzi mwa Letá. Kasi yě mɔ̌kɔ́ apɔ́ní tɛ́ likambo ya botéyi, bokɔ́lɔ́ngɔ́nú, b.n.b. Moto óyo apɔ́ní makambo mango azalí Minisele wa yambo. Yě ayángelana makambo ma Letá na Baminisele. Sík’óyo Driss Jetto azalí Minisele wa yambo.
Mambí ma mabelé[kokoma | kobɔngisa mosólo]
Marɔkɛ ekabwání o Ɛ́sita na Aljeria, o Sudi na Mauritania. Lombú Mediterané lokútámí o Nola-Ɛ́sita mpé Lombú Atlantíki o Wɛ́sita.
Eténi enɛ́nɛ ya Marɔkɛ ezalí esíká elíkí Sahara ndé bato míngi bavándaka o libóngo lya lombú.
Etando ya Marɔkɛ ezalí 710,850 km².
Mbóka-mokonzi ezalí Rabat, na sɔ́kí bato 1,2 miliyɔ́. Engumba elekí monɛ́nɛ ezalí Kasablanka na sɔ́kí 3 miliyɔ́. Kasablanka mpé Rabat izalí libóngo lya bonkita.
Bato[kokoma | kobɔngisa mosólo]
Bamakɔrkɛ bazalí na motángo mwa 32 miliyɔ́. Bazalí Barabi tǒ Babɛrbɛr.
Lokótá la Letá ezalí liarabu kasi bato míngi balobaka libɛrbɛr. Bato míngi balobaka mpé lifalansé.
Boislamu ezalí na ntína o Marɔkɛ.


text:
Maladi ya misuni ya mino—Ekoki mpe kozwa yo?
EZALI moko ya bamaladi ya monɔkɔ oyo enyokolaka bato mingi na mokili. Kasi ntango ebandi sika, maladi yango elakisaka mbala moko te bilembo na yango. Yango nde esalaka ete maladi yango ezala mpenza likama makasi. Zulunalo moko (International Dental Journal) etángi maladi ya misuni ya mino na molɔngɔ ya bamaladi ya monɔkɔ oyo “enyokolaka bato mingi.” Ebakisi ete maladi yango “ekoki kobakisa mpasi mpe konyokola moto, ekoki ata kosilisa ye mposa ya kolya mpe esengo na bomoi.” Kolobela maladi yango oyo epalangani ndenge wana ekoki kosalisa yo omibatela.
Makambo etali maladi ya misuni ya mino
Maladi yango etɛlɛmaka esika moko te. Na ebandeli, evimbisaka misuni ya mino. Makila oyo ebimaka na mino emonisaka ebandeli ya maladi yango. Makila yango ekoki kobima ntango moto azali konika mino mpe kolekisa nsinga na bandelo ya mino to kaka mpamba. Lisusu, ntango makila ezali kobima ntango monganga ya mino azali kosala moto ekzamɛ, yango ekoki komonisa ete azali na maladi yango.
Soki maladi ya misuni ya mino ekómi ndenge wana babengaka yango périodontite. Na ntango yango, biloko oyo ebatelaka mino, na ndakisa mikuwa mpe misuni oyo ezingaka mino ebandaka kobeba. Ntango maladi yango ekómi ndenge wana, ekoki komonisa bilembo te tii ntango ekokóma makasi mpenza. Bilembo mosusu ya maladi yango ekoki kozala misuni etiki mino, kolongwa ya mino; madusu na katikati ya mino; monɔkɔ nsolo; misuni ya mino ekómi kolongwa mpe mino etikali libándá mpe ekómi milai; mpe misuni ya mino ekómi kobimisa makila.
Likambo oyo ebimisaka maladi yango mpe ndenge oyo esalaka
Makambo ndenge na ndenge ekoki kosala ete moto abɛla maladi yango. Salite ya bilei oyo ekangamaka na mino esalaka ete mbala na mbala mikrobe ekɔta na mino, yango nde esalaka ete moto abɛla maladi yango. Soki salite yango elongwe te, mikrobe yango ekoki kosala ete misuni ya mino ebimisa mai. Soki ekobi kaka bongo, misuni ya mino ekobanda kokabwana na mino, mpe kotika nzela ete mikrobe oyo ekangami na mino ekɔta tii na misuni ya mino. Soki kaka mikrobe yango ekɔti tii kuna, ekobanda kobebisa mikuwa mpe misuni ya mino. Basalite ya mino, ezala oyo ezali likoló to na nse ya misuni ya mino ekoki kokangama makasi mpenza (kosala mabanga). Mikrobe ezipaka mabanga yango mpe esalaka ete ekóma lisusu makasi mpe ekangama mpenza na mino, ezalaka pɛtɛɛ te kolongola yango ndenge okoki kolongola salite ya mino. Boye, mikrobe yango ekoki kokoba kobebisa misuni ya mino na ndenge ya mabe mpenza.
Ezali mpe na makambo mosusu oyo ekoki kosala ete obɛla maladi ya misuni ya mino. Yango ekoki kozala mpo na kozanga kosukola monɔkɔ, mpo na bankisi oyo esilisaka makasi oyo nzoto ezalaka na yango ya kobundisa bamikrobe, bavirisi, mitungisi, maladi ya diabɛti, komɛla masanga mingi, makaya mpe mbongwana ya ba-hormone epai ya basi ya zemi.
Maladi ya misuni ya mino ekoki mpe komemela yo makambo mosusu. Mpasi na monɔkɔ to mino oyo elongwaka mpo na maladi yango ekoki kosala ete kotafuna bilei ekóma mpasi mpe oyoka elɛngi ya bilei te. Ekoki mpe kobebisa ndenge na yo ya koloba mpe elongi na yo. Bolukiluki emonisi mpe ete soki moto azali na maladi ya monɔkɔ te, nzoto mobimba ekozala malamu.
Ndenge ya koyeba maladi yango mpe kosalisa yango
Ndenge nini okoki koyeba soki ozali na maladi yango? Okoki komona bilembo mosusu oyo touti kolobela na lisolo oyo. Soki omoni yango, ekozala malamu okende epai ya monganga oyo ayebi mpenza kosalisa maladi ya mino mpo asala yo baekzamɛ.
Bakoki kosalisa maladi yango? Ntango ebandi sika, bakoki kosilisa yango. Kasi soki ekómi makasi, monganga akosalisa yo mpo maladi yango ekoba te tii na kobebisa mikuwa mpe misuni ya mino. Minganga oyo bayebi kosalisa mino basalelaka bisaleli oyo ebongi mpenza mpo na kolongola basalite mpe mabanga oyo ekangamaka na mino, ezala na likoló to na nse ya bandelo ya misuni ya mino.
Ata soki ozali na makoki moke to mpe te ya kokutana na monganga oyo asalisaka maladi ya mino, komibatela ekoki kosalisa yo okima maladi wana oyo ezwaka moto kozanga ete ayeba. Kosukola monɔkɔ malamu mpe mbala na mbala ezali lolenge malamu ya komibatela na maladi yango.


text:
Mokolo moko muana na ngai ya mobali ya mibu 10 azalaki kotanga oyo etali bongo ya moto na Interneti. Alingaka kozala mokolo mosusu monganga oyo apasolaka. Ezali mpasi te komona ete azali na mayele mingi koleka ngai.
Tolingaka Interneti. Na ndako tosololaka na kati ya libota mpe baninga na nzela ya Interneti, na e-mail, mpe na banzela mosusu. Bana na ngai basalaka mingi ya misala na bango ya kelasi na nzela ya Interneti.
Ata motuna nini, soki tozali na bosenga ya nsango mingi koleka, tokoluka biyano na nzela ya Interneti. Na bangonga mike tozui ebele ya biyano. Ezali kitoko mingi.
Interneti ezali kopesa mabaku mingi ya botangi. Nzoka nde, Satana alingi biso tozala bato na mawa, mpe azali kobongola ntina ya solo ya makambo. Azali kosalela esalelo oyo ya monene mpo na kokotisa ntembe mpe kobanga mpe kobebisa kondima mpe elikya.
Na ebele mpenza oyo ezali na Interneti, tosengeli kotala na bokebi wapi kotia makasi na biso. Satana akoki kokanga biso na mosala, kotambuisa mayele na biso, mpe kotia mbindo na nzela ya koponaka na nzela ya nsango, ebele na oyo ekoki kozala mpenza na ntina te.
Esengeli kotambola te na nzela ya bosoto.
Boyoka toli oyo, epesami na nzela ya makomi: “Mpo tala molimo ya Klisto epesami na moto nyonso akoka koyeba malamu uta na mabe; yango wana, nalakisi bino nzela ya kopona; mpo ete eloko nyonso oyo ekotinda mpo na kosala bolamu, mpe kondimisa mpo na kondima Klisto, etindami na nguya mpe likabo ya Klisto; yango wana bokoki koyeba … ezali ya Nzambe”1
Na lolenge elongobani, tozali liboso na mokakatano ya kopona ya ndenge moko na oyo Joseph Smith alekaki na bolenge na ye. Biso mpe mbala mingi tolukaka ya biso moko bozangi bwania.
Na bokonzi ya Nzambe, boluki ya bosolo ekumisamaka mpe elendisamaka, mpe ezali na nzela moko te ya bozongi nsima mpe ya bobangi. Bandimi ya Eklezia bapesami toli makasi na Nkolo Yemoko koluka boyebi.2 Ye alobaki ete, “Boluka na etingia … ; ya solo boluka buku ya malamu koleka ya maloba ya bwania; boluka kozua boyebi, kutu na boyekoli mpe lisusu na bondimi.”3 Nzokande, ndenge nini tokoki kososola solo na kati ya mokili oyo etondisami na makambo makasi na bitumba na yango na makambo oyo ezali ya Nzambe?
Makomi eteyi biso lolenge oyo:
Liboso, tokoki koyeba bosolo na kotalaka bambuma na yango.
Na ngona ya lisakoli na Ye monene likolo ya ngomba, Nkolo alobaki:
“Kasi nzete nyoso ya malamu ebotaka mbuma malamu, kasi nzete ya mabe ebotaka mbuma ya mabe …
“Nde na bambuma na bango bino bokoyeba bango.”4
Profeta Mormon ateyaki kaka libongisi moko wana ntango alobaki, “Na misala na bango bokoyeba bango; soki misala na bango ezali malamu, bongo bango bazali mpe malamu.” 5
Tobengi bato nyonso kotanga ba mbuma mpe misala ya Eklezia oyo.
Baoyo nyonso bazali na mposa ya bosolo bakozala na makoki ya koyeba bokesene oyo Eklezia mpe bandimi na yango basalaka na kati masanga wapi bango batiami. Bakomona mpe lisusu mbongwana na bomoi ya baoyo nyonso balandi mateya na yango. Baoyo nyoso batatolaka malamu bambuma oyo bakomona ete bambuma ya Eklezia ya Yesu Klisto ya Basantu ba Mikolo mya Nsuka ezali elengi mpe esengelami.
Ya mibale, tokoki koyeba bosolo nakosalelaka maloba yango biso moko.
Profeta Alma ateyaka ete:
“Sikawa, tokomekisa liloba na nkona. … Soki bopesi esika, ete nkona ekoka kolonama na motema na bino, tala soki ezali nkona ya malamu, [mpe] … soki bobwaki yango libanda te na bozangi boyambi na bino, … tala, ekobanda kovimba na ntolo ya bino; mpe, …bokobanda koloba na kati na binomei—esengeli … kozala nkona malamu, … mpo ebandi kotandola molimo na ngai; iyo, ebandi kongengisa bososoli na ngai, iyo ebandi kozala elengi mpona ngai …
“… Mpe sikawa, tala, … oyo ekolendisa bondimi na bino te? Iyo, ekolendisa bondimi na bino …
“… mpo na nkona na nkona ebotaka lolenge na yangomei.”6
Oyo libiangi kitoko kowuta na profeta ya Nkolo! Ekoki kokokanisa na misala ya bato ya mayele. Tobengami komeka liloba, topesami mabongisi, mpe toteyami mbano ya momekano, soki tolandi malako.
Bongo, makomi eteyi biso ete tokoki koyeba solo na kotalaka bambuma na yango; to, na kosalelaka elongo na yango moto na moto, kopesaka esika mpona liloba na motema na bino, mpe na kobokolaka yango, lokola na kati ya nkona.
Nzokande, ezali na nzela ya misato ya koyeba bosolo, mpe yango ezali na bobimisi na yo moko.
Doctrine et alliances eteni ya 8 eteyi ete bobimisi ezali boyebi—“boyebi ya makambo nyonso [biso] totuni na bondimi, na motema sembo, kondimaka ete [biso]tokoyamba.” 7
Mpe Nkolo ayebisi biso ndenge nini tokoyamba bobimisi oyo. Alobi ete, “Nakoyebisa bino na makanisi na bino mpe na mitema na bino, na nzela ya Molimo Mosantu, oyo ekoya likolo na bino mpe ekovanda na mitema na bino.”8
Boye biso toteyami ete emoniseli ekoki kozuama na kotunaka na nzela ya bondimi, elongo na motema solo, mpe kondimaka tokoyamba.
Kasi tala malamu ete Nkolo asalaki yango polele makasi ntango akebisaki ete, “Kundola ete libanda ya bondimi bokoki kosala eloko te, na bongo bosenga na bondimi.”9 Bondimi esengi mosala, lokola kotangaka yango na makanisi na yo, na sima kotunaka na losambo soki ezali ya solo.
Nkolo alobaki ete:
“Soki ezali ya solo nakosala ete ntolo na yo epela na kati na yo; na boye, yo okoyeba ete ezali ya solo.
“Kasi soki ezali ya solo te yo okoyoka eloko moko te ya lolenge wana, kasi yo okoyoka bozito ya makanisi yango ekosala ete obosana eloko oyo ezali ya lokuta.”10
Bondimi ezangi misala ezali ya kokufa.11 Boye, “tuna na kondima, na ntembe te.”12
Nazali na moninga moko, ya bondimi moko na biso te, oyo alakisaka ngai ete azali moto na kondima te. Akotangaka makomi te to akosambelaka te mpo ete akolobaka akoki kososola maloba ya Nzambe te, to ayebi solo ete Nzambe azali te. Ezalela oyo elimboli bozangi na ye ya mambi ma molimo mpe ekomema na ngambo mosusu ya bobimisi, lokola alimbolamaki na Alma. Alobaki, “ Mpe na boye, ye oyo akoyeyisa motema na ye makasi, lolenge moko akozua mua ndambo moke ya liloba”
Alama abakisaki ete, “ye oyo akoyeyisa motema na ye makasi te, na ye ekopesamela mua ndambo monene ya liloba, tii ekopesamela ye koyeba mabombami ya Nzambe tii ayebi yango na mobimba.”13
Alama mpe bana ya Moziya bazali bandakisa ete mabongisi ya bondimi esengi misala. Na Buku ya Mormon totangi:
“Bango balukaka makomi na etingia, ete bakoka koyeba liloba ya Nzambe.
“Kasi oyo ezali nyonso te; bamipesaka na losambo mingi, mpe kokilaka bilei; na boye bazalaki na molimo ya bosakoli, mpe molimo ya bobimisi.”14
Kotunaka na motema sembo ezali na ntina mingi na nzela oyo. Soki tozali sembo kolukaka bosolo, tokosala nyonso na nguya na biso mpo na komona yango, oyo ekoki kosangisa kotangaka makomi, kokendaka na eklezia, mpe kosalaka makasi na biso po na kobomba mitindo ya Nzambe. Elingi koloba lisusu ete toozali na bolingiya kosala mposa ya Nzambe ntango tomoni yango.
Misala ya Joseph Smith ntango azalaki koluka bwania ezali ndakisa malamu na oyo elakisi kozala na motema sembo. Ye alobaki alingaki koyeba lingomba nini ezalaki ya solo, bongo “ete [ye] akokaki koyeba epai wapi asangana.”15 Kutu liboso asambela, azalaki pene ya kosala engebene na eyano akokaki kozua.
Tosengeli kosenga na bondimi mpe na motema sembo. Kasi nyonso wana ekoki te. Tosengeli lisusu kondima ete tokozua bobimisi. Tosengeli kondimela Nkolo mpe kotia elikya na bilaka na Ye. Mikundola oyo ekomama: “Soki moko kati na bino azangi bwania, tika asenga Nzambe, oyo apesaka na bato nyonso na motema malamu, mpe kopammela te, mpe ekopesamela ye.” 16 Oyo elaka kitoko!
Nabengisi banso koluka bosolo kowuta na banzela oyo nyonso kasi ya motuya kowuta na Nzambe na nzela ya bobimisi ya moto na moto. Nzambe akobimisa bosolo na baoyo baluki yango lokola ekomami na makomi. Esengi bokasi mingi koleka koluka na Interneti mpamba, kasi ezali motuya.
Napesi litatoli na ngai ete oyo ezali Eklezia ya solo ya Yesu Klisto. Namoni bambuma na yango na masanga mpe na bomoi ya bankoto, kosangisaka mabota ya bandimi; boye ngai nayebi ezali ya solo. Ngai nameki lisusu liloba na bomoi na ngai mibu ebele, mpe nayokaki mbano na yango na molimo na ngai, boye nayebi ezali ya solo. Kasi motuya koleka mpenza, nayekoli bosolo na yango ngai moko na bobimisi na nzela ya nguya ya Molimo Mosantu; boye ngai nayebi ete ezali ya solo. Nabengisi bino nyonso kosala kaka ndenge moko. Na nkombo ya Yesu Klisto, amene.


text:
MOKAPO YA LIBWA
Nsuka ya mokili ekómi pene?
1. Nini ekoki kosalisa biso tóyeba makambo oyo ekosalema na mikolo ezali koya?
NSIMA ya kolanda bansango, ekómelá yo omituna: ‘Mokili oyo ezali kokende wapi?’ Lokola makambo ya nsɔmɔ mpe mabe ekómi mingi, bato mosusu bakómi kondima ete nsuka ya mokili ekómi pene. Ezali solo? Tokoki koyeba makambo oyo ekosalema na mikolo ezali koya? Ɛɛ. Bato bakokoka te koyebisa makambo oyo ekoya, kasi Yehova Nzambe akoki kosala yango. Na Biblia, ayebisi biso ndenge bomoi mpe mabele ekozala na mikolo ezali koya.
2, 3. Bayekoli ya Yesu balingaki koyeba nini, mpe Yesu ayebisaki bango nini?
2 Ntango Biblia elobeli nsuka ya mokili, elingi koloba te ete mabele ekobebisama; yango elimboli nde ete mabe ekosila. Yesu ateyaki bato ete Bokonzi ya Nzambe ekoyangela mabele. (Luka 4:43) Bayekoli ya Yesu balingaki koyeba ntango oyo Bokonzi ya Nzambe ekoya, yango wana batunaki ye: “Makambo yango ekosalema ntango nini, mpe elembo nini ekomonisa kozala na yo mpe bosukisi ya makambo ya ntango oyo?” (Matai 24:3) Yesu ayebisaki bango mokolo mpe ngonga te; kasi ayebisaki bango makambo oyo ekosalema liboso ete nsuka ya mokili eya. Makambo oyo Yesu alobaki ete ekosalema ezali kosalema lelo oyo.
3 Na mokapo oyo, tokolobela makambo oyo emonisi ete tozali na eleko oyo esengelaki kozala liboso ya nsuka ya mokili. Kasi, tosengeli liboso kolobela etumba moko oyo ebimaki na likoló mpo tóyeba ntina oyo makambo ebebi boye awa na mabele.
ETUMBA MOKO NA LIKOLÓ
4, 5. (a) Nini esalemaki na likoló ntango Yesu akómaki Mokonzi? (b) Ndenge Emoniseli 12:12 elobi, nini esengelaki kosalema awa na mabele ntango babwaki Satana?
4 Na Mokapo 8, toyekolaki ete Yesu akómaki Mokonzi na likoló na 1914. (Danyele 7:13, 14) Mokanda ya Emoniseli eyebisi biso makambo oyo esalemaki: “Etumba ebimaki na likoló: Mikaele [elingi koloba Yesu] ná baanzelu na ye babundaki na dragɔ [Satana], mpe dragɔ ná baanzelu na yango babundaki.” * Satana ná bademo na ye balongaki etumba te mpe babwakamaki na mabele. Kanisá esengo oyo baanzelu bayokaki! Bongo bato awa na mabele? Biblia elobaki ete ekozala eleko moko ya yikiyiki mpo na bato. Mpo na nini? Mpo Zabolo azali na nkanda makasi, “mpo ayebi ete azali na ntango mokuse.”
5 Zabolo azali kosala nyonso atya mobulu na mabele ndenge alingi. Azali na nkanda makasi mpo atikali na ntango mokuse liboso Nzambe aboma ye. Tótalela sikoyo makambo oyo Yesu alobaki ete ekosalema na mikolo ya nsuka.
MIKOLO YA NSUKA
6, 7. Tokoki koloba nini mpo na bitumba mpe nzala lelo oyo?
6 Bitumba. Yesu alobaki: “Ekólo ekobunda na ekólo mpe bokonzi ekobunda na bokonzi.” (Matai 24:7) Bitumba ya mikolo na biso ebomi bato mingi koleka bitumba nyonso ya ntango ya kala. Lapolo ya ebongiseli moko oyo elandelaka makambo ya mokili emonisi ete kobanda mobu 1914, bitumba ebomi bato koleka milio 100. Bato oyo babomami na bitumba na boumeli ya mbula 100, kobanda mobu 1900 tii mobu 2000, baleki mbala misato bato oyo babomamaki na boumeli ya mbula 1900, elingi koloba banda na siɛklɛ ya liboso tii na mobu 1899. Kanisá naino mawa mpe mpasi oyo bamilio ya bato bayoká mpo na bitumba!
7 Nzala. Yesu alobaki: “Nzala ekozala.” (Matai 24:7) Lelo oyo, biloko ya kolya ekómi mingi mpenza, kasi bato mingi balyaka kaka malamu te. Mpo na nini? Mpo bazangi mbongo ya kosomba bilei to mabele ya kosala bilanga. Mbongo oyo bato koleka miliare moko bazalaka na yango mpo na kobikela mokolo mobimba ekoki ata dolare moko te. Ebongiseli ya ONU oyo etalaka bokolɔngɔnɔ ya nzoto (OMS) elobi ete bamilio ya bana bakufaka mbula na mbula, mingimingi mpo balyaka malamu te.
8, 9. Nini emonisi ete bisakweli ya Yesu oyo elobeli koningana ya mabele mpe maladi ekokisami?
8 Koningana ya mabele. Yesu asakolaki ete: “Mabele ekoningana makasi na bisika ndenge na ndenge.” (Luka 21:11) Lelo oyo, mbula nyonso mabele eninganaka makasi mpenza. Kobanda mobu 1900, koningana ya mabele esili koboma bato koleka milio mibale. Mpe atako ezali lelo na bamasini, oyo kala ezalaki te, oyo ezali kosalisa bato báyeba ete mabele ekoningana liboso kutu esalema, bato mingi bazali kaka kokufa.
9 Maladi. Yesu asakolaki ete “bamaladi mabe” ekozala. Bamaladi ya mabe esengelaki kopalangana nokinoki mpe koboma bato mingi. (Luka 21:11) Atako minganga bayekoli ndenge ya kosalisa bamaladi ebele, bamaladi mingi ezwi naino nkisi te. Kutu, lapolo moko emonisi ete mbula na mbula, maladi ya ntolo, malaria, kolera ezali koboma ebele mpenza ya bato. Esuki kaka wana te; minganga bamoni bamaladi ya sika 30, mpe mosusu kati na yango ezali na nkisi te.
BIZALELI YA BATO NA MIKOLO YA NSUKA
10. Ndenge nini 2 Timote 3:1-5 ezali kokokisama lelo?
10 Na 2 Timote 3:1-5, Biblia elobi: “Mikolo ya nsuka ekozala ntango moko ya mpasi mpenza mpe ya mikakatano.” Ntoma Paulo amonisaki bizaleli oyo bato mingi bakozala na yango na mikolo ya nsuka. Alobaki ete bakozala
bato oyo bamilingaka
bato balingá mbongo
bato oyo batosaka baboti te
bato oyo bazangi bosembo
bato oyo balinganaka te na kati ya libota
bato oyo bazangi komipekisa
bato ya nkanda mpe ya mobulu
bato oyo balingá bisengo na esika ya kolinga Nzambe
bato oyo balobaka ete balingaka Nzambe kasi baboyaka kotosa ye
11. Ndenge Nzembo 92:7 elobi, nini ekokómela bato mabe?
11 Omonaka bato na bizaleli ya ndenge wana na esika ofandi? Bato mingi na mokili mobimba bamonaka yango. Kasi etikali moke Nzambe asilisa likambo yango. Alaki ete: “Ntango bato mabe bazali kobima lokola matiti mpe bato nyonso oyo basalaka makambo oyo eyokisaka mpasi bazali kokola, ezali mpo básila nyɛɛ [to bábomama] libela.”
NSANGO MALAMU NA MIKOLO YA NSUKA
12, 13. Makambo nini Yehova ateyi biso na mikolo oyo ya nsuka?
12 Biblia esakolaki ete na mikolo ya nsuka, mokili ekotonda na bampasi mpe minyoko. Kasi, Biblia elobi lisusu ete makambo ya malamu mpe ekosalema.
13 Koyeba Biblia. Mosakoli Danyele mpe alobelaki mikolo ya nsuka. Akomaki boye: “Boyebi ya sikisiki ekokóma mingi.” (Danyele 12:4) Nzambe asengelaki kopesa basaleli na ye mayele ya koyeba Biblia malamu koleka liboso. Yehova azali kosala bongo, mingimingi banda 1914. Na ndakisa, ateyi biso ntina ya nkombo na ye mpe mokano na ye mpo na mabele, solo na oyo etali lisiko, bakufi mpe lisekwa. Toyekoli ete kaka Bokonzi ya Nzambe nde ekoki kosilisa mikakatano nyonso ya bato. Toyekoli mpe ndenge ya kozala na esengo mpe ya kozala na bomoi oyo esepelisaka Nzambe. Kasi, basaleli ya Nzambe basalaka nini na makambo oyo bayekoli? Esakweli mosusu epesi eyano.
14. Nsango malamu ya Bokonzi ezali kosakolama wapi, mpe banani bazali kosakola yango?
14 Mosala ya kosakola na mokili mobimba. Ntango Yesu azalaki kolobela mikolo ya nsuka, alobaki ete: “Nsango malamu oyo ya bokonzi ekosakolama na mabele mobimba esika bato bafandi.” (Matai 24:3, 14) Nsango malamu ya Bokonzi ezali kosakolama na mikili koleka 230 mpe na minɔkɔ koleka 700. Ya solo, na mabele mobimba, Batatoli ya Yehova ya ‘bikólo nyonso mpe ya mabota nyonso’ bazali kosalisa bato báyeba Bokonzi ya Nzambe mpe makambo oyo Bokonzi yango ekosalela bato. (Emoniseli 7:9) Mpe basalaka yango ofele. Ata soki bato mingi bayinaka bango mpe banyokolaka bango ndenge Yesu asakolaki, eloko moko te ekoki kopekisa mosala ya kosakola.
OKOSALA NINI?
15. (a) Ondimi ete tozali na mikolo ya nsuka? Mpo na nini? (b) Nini ekokómela bato oyo batosaka Yehova mpe baoyo batosaka ye te?
15 Ondimi ete tozali na mikolo ya nsuka? Bisakweli mingi ya Biblia oyo elobeli mikolo ya nsuka ezali kokokisama. Etikali moke Yehova asukisa mosala ya kosakola nsango malamu, mpe “nsuka” eya. (Matai 24:14) Nsuka ezali nini? Ezali Armagedone, ntango Nzambe akolongola mabe nyonso. Yehova akosalela Yesu mpe baanzelu na ye ya nguya mpo na koboma moto nyonso oyo aboyi kotosa Ye mpe Mwana na ye. (2 Batesaloniki 1:6-9) Nsima na yango, Satana ná bademo na ye bakokosa lisusu bato te. Mpe baoyo nyonso balingi kotosa Nzambe mpe kondima Bokonzi na ye bakomona ndenge bilaka nyonso ya Nzambe ekokokisama.
16. Lokola nsuka ekómi pene, osengeli kosala nini?
16 Etikali moke mokili oyo ya Satana esuka. Yango wana, ezali na ntina mingi tómituna: ‘Nasengeli kosala nini?’ Yehova alingi osala nyonso mpo oyeba makambo mingi ya Biblia. Osengeli kozwa boyekoli na yo na lisɛki te. (Yoane 17:3) Batatoli ya Yehova basalaka makita pɔsɔ na pɔsɔ mpo na kosalisa bato báyeba Biblia. Salá makasi okendaka na makita yango pɔsɔ nyonso. (Tángá Baebre 10:24, 25.) Soki omoni ete osengeli kobongisa makambo na bomoi na yo, salá yango. Soki osali bongo, yo ná Yehova bokokóma baninga makasi mpenza.
17. Mpo na nini bato mingi bakosutuka ntango nsuka ekoya?
17 Ntoma Paulo alobaki ete bato mabe bakobomama na ntango oyo bato mingi bazali kokanisa te, kobomama yango ekoya “lokola moyibi na butu.” (1 Batesaloniki 5:2) Yesu asakolaki ete bato mingi bakoboya kondima ete tozali na mikolo ya nsuka. Alobaki: “Ndenge ezalaki na mikolo ya Noa, kozala ya Mwana ya moto [to mikolo ya nsuka] ekozala mpe bongo. Mpo ndenge bazalaki na mikolo oyo ezalaki liboso ya mpela: bazalaki kolya mpe komɛla, mibali bazalaki kobala mpe basi bazalaki kobalisama, tii mokolo oyo Noa akɔtaki na masuwa; mpe batyaki likebi te tii mpela eyaki mpe ekɔmbɔlaki bango nyonso, kozala ya Mwana ya moto ekozala mpe bongo.”
18. Likebisi nini Yesu apesaki biso?
18 Yesu akebisaki biso ete tólekisa ndelo te “na kolya mpe na komɛla mingi mpe na mitungisi ya bomoi.” Alobaki ete nsuka ekoya mbalakaka, “lokola motambo.” Alobaki mpe ete “ekoyela bato nyonso oyo bafandi na mabele mobimba.” Na nsima abakisaki: “Yango wana, bólala mpɔngi te, bópesa malɔmbɔ [to bóbondela na motema mobimba] ntango nyonso mpo bókoka kokima makambo nyonso wana oyo esengeli kosalema, mpe kotɛlɛma liboso ya Mwana ya moto.” (Luka 21:34-36) Mpo na nini ezali na ntina mingi kotosa likebisi ya Yesu? Mpo etikali moke mokili mabe ya Satana ebomama. Kaka bato oyo Yehova ná Yesu bandimi nde bakobika mpe bakozala na bomoi libela na libela na mokili ya sika.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Luka 23:1-56
23 Bongo ebele ya bato nyonso wana batɛlɛmaki, bango nyonso, mpe bakendaki na ye epai ya Pilate.+2 Bongo babandaki kofunda ye+ mpe koloba ete: “Tokuti moto oyo azali kokɔtisa mobulu+ na ekólo na biso mpe azali kopekisa kofuta Kaisala mpako+ mpe koloba ete ye nde Kristo mokonzi.”+3 Sikoyo Pilate atunaki ye motuna ete: “Yo ozali mokonzi ya Bayuda?” Azongiselaki ye ete: “Yo moko olobi yango.”+4 Bongo Pilate alobaki na banganga-nzambe bakonzi mpe na ebele ya bato ete: “Nazwi moto oyo na mabe moko te.”+5 Kasi babandaki kaka kotingama mpe koloba ete: “Azali kotombokisa bato na ndenge azali koteya na Yudea mobimba, ɛɛ banda na Galile tii awa.”6 Ntango Pilate ayokaki bongo, atunaki soki moto yango azali Mogalile,7 mpe nsima ya koyeba malamu ete azalaki moto ya teritware ya Erode,+ atindaki ye epai ya Erode, oyo azalaki mpe na Yerusaleme na mikolo wana.8 Ntango Erode amonaki Yesu asepelaki mingi, mpo banda kala azalaki na mposa ya komona+ ye mpo ayokaki+ nsango na ye, mpe azalaki kolikya komona ye asala mwa elembo.9 Sikoyo abandaki kotuna ye mituna mingi; kasi ayanolaki ye te.+10 Nzokande, banganga-nzambe bakonzi mpe bakomeli bazalaki se kotɛlɛma mpe kofunda ye makasi.+11 Bongo Erode ná basoda oyo bakɛngɛlaka ye batyolaki ye+ mpe basɛkaki+ ye, balatisi ye elamba moko ya ngɛlingɛli mpe bazongisaki ye epai ya Pilate.12 Erode ná Pilate+ bakómaki sikoyo baninga kaka na mokolo wana; mpo liboso bazalaki ntango nyonso koyinana.13 Bongo Pilate abengisaki banganga-nzambe bakonzi ná bayangeli ná bato14 mpe alobaki na bango ete: “Bomemeli ngai mobali oyo ete azali moto oyo azali kotinda bato bátomboka, mpe talá! natuni ye na miso na bino kasi namoni moto oyo na eloko moko te oyo ezali kondimisa+ bifundeli oyo bozali kofunda ye na yango.15 Kutu, Erode mpe amoni bongo, mpo azongiseli biso ye; mpe talá! asali eloko moko te oyo ebongi na liwa.+16 Yango wana, nakobɛta ye fimbo+ mpe nakotika ye.”17 —18 Kasi elongo na ebele ya bato na bango nyonso bagangaki mpe balobaki ete: “Longolá ye,+ kasi bimiselá biso Barabasi!”+19 (Moto yango abwakamaki na bolɔkɔ mpo atombokisaki bato na engumba mpe mpo azalaki koboma bato.)20 Pilate abelelaki bango lisusu, mpo azalaki na mposa ya kotika Yesu.+21 Bongo babandaki koganga makasi ete: “Baká na nzete! Baká ye na nzete!”+22 Na mbala ya misato alobaki na bango ete: “Mpo na nini, mabe nini moto oyo asali? Namoni ye na eloko moko te oyo ebongi na liwa; yango wana, nakobɛta ye fimbo mpe nakotika ye.”+23 Bongo babandaki koganga lisusu koleka, na mingongo makasi, mpe kosɛnga ete bábaka ye na nzete; mpe abandaki koyoka mongongo na bango.+24 Bongo Pilate akataki ete likambo oyo basɛngi ekokisama:+25 abimisaki+ moto oyo bazalaki kosɛnga, oyo abwakamá na bolɔkɔ mpo atombokisaki bato mpe mpo azalaki koboma bato, kasi akabaki Yesu ndenge bakanaki.+26 Sikoyo ntango bazalaki kokende na ye, bakangaki Simo, mwana-mboka Sirene, autaki na mboka ya zamba, mpe bamemisaki ye nzete ya mpasi azali kolanda na nsima ya Yesu.+27 Kasi ebele mpenza ya bato mpe ya basi bazalaki kolanda ye mpe komibɛta na mawa mpe kolela ye.28 Yesu abalukaki, atali basi yango mpe alobaki ete: “Bana basi ya Yerusaleme, bótika kolela ngai. Kasi, bómilela bino moko mpe bólela bana na bino;+29 mpo talá! mikolo ezali koya oyo bato bakoloba ete: ‘Esengo na bikomba, mpe na mabumu oyo ebotaki te mpe na mabɛlɛ oyo emɛlisaki te!’+30 Bongo bakobanda koloba na bangomba ete: ‘Bókwela biso!’ mpe na bangomba mike ete: ‘Bózipa biso!’+31 Mpo soki bazali kosala makambo wana naino nzete ezali mobesu, ekozala boni ntango ekokauka?”+32 Kasi bamemaki mpe bato mosusu mibale, basali-mabe, mpo na koboma bango elongo na ye.+33 Mpe ntango bakómaki na esika oyo babengi Mokuwa ya Motó,+ kuna babakaki ye na nzete elongo na basali-mabe wana, moko na lobɔkɔ na ye ya mobali mpe moko na lobɔkɔ na ye ya mwasi.+34 [[Kasi Yesu azalaki koloba ete: “Tata, limbisá+ bango, mpo bazali koyeba oyo bazali kosala te.”]] Lisusu, babwakaki mbɛsɛ mpo na kokabola bilamba na ye.+35 Mpe bato batɛlɛmaki kotala.+ Kasi bayangeli bazalaki kosɛkasɛka, balobi: “Abikisaki bamosusu; amibikisa+ ye moko, soki azali Kristo ya Nzambe, Moto oyo aponami.”+36 Ata basoda mpe bazalaki kosɛka+ ye, bayaki pene na ye mpe bapesaki ye vinyo ya ngayi+37 mpe balobaki ete: “Soki ozali mokonzi ya Bayuda, omibikisa yo moko.”38 Ezalaki mpe na likomi moko likoló na ye ete: “Oyo nde mokonzi ya Bayuda.”+39 Kasi moko na basali-mabe oyo babakaki abandaki kofinga+ ye ete: “Yo ozali Kristo te? Omibikisa mpe obikisa biso.”40 Mosusu, azongiselaki ye mpe apamelaki ye ete: “Yo ozali kobanga Nzambe te, awa yo ná moto oyo bozwi lisambisi moko?+41 Ɛɛ, kutu biso, esengeli bongo, mpo tozali kozwa oyo ekoki na makambo oyo tosalaki; kasi moto oyo asali likambo moko ya mabe te.”+42 Mpe alobaki ete: “Yesu, kanisá ngai ntango okokɔta na bokonzi na yo.”+43 Mpe ye alobaki na ye ete: “Ya solo nazali koyebisa yo lelo: Okozala na ngai+ na Paradiso.”+44 Ɛɛ, ezalaki sikoyo soki ngonga ya motoba, nzokande molili ekɔtaki na mabele mobimba tii na ngonga ya libwa,+45 mpo pole ya moi elimwaki; bongo rido+ ya esika mosantu epasukaki na katikati.+46 Mpe Yesu abelelaki na mongongo makasi mpe alobaki ete: “Tata, natiki elimo na ngai na mabɔkɔ na yo.”+ Ntango asilisaki koloba bongo, akataki motema.”+47 Lokola mokonzi ya basoda amonaki makambo oyo esalemaki abandaki kokumisa Nzambe mpe koloba ete: “Ya solo moto oyo azalaki moyengebene.”+48 Mpe ntango ebele ya bato nyonso oyo bayanganaki kuna mpo na kotala likambo wana bamonaki makambo oyo esalemaki, babandaki kozonga, bazali komibɛta na ntolo.49 Lisusu, baoyo nyonso bayebanaki na ye bazalaki kotɛlɛma na mosika.+ Mpe basi oyo balandaki ye elongo banda na Galile batɛlɛmaki, bazali kotala makambo wana.+50 Mpe talá! mobali moko nkombo na ye Yozefe, oyo azalaki moko ya basambisi ya Sanedrina, moto malamu mpe moyengebene+—51 moto yango andimaki te kopona mwango na bango mpe likambo na bango+—ye azalaki moto ya Arimatea, engumba moko ya bato ya Yudea, mpe azalaki kozela bokonzi ya Nzambe;+52 moto yango akendaki epai ya Pilate mpe asɛngaki nzoto ya Yesu.+53 Mpe akitisaki yango+ mpe azingaki yango na lini ya kitoko, mpe alalisaki ye na lilita+ oyo etimolamá na kati ya libanga, oyo balalisá naino moto te na kati.+54 Nzokande ezalaki mokolo ya Bolɛngɛli,+ mpe na mpokwa, sabata+ ezalaki koya.55 Kasi basi, oyo bautaki na Galile, bazalaki kolanda mpe batalaki lilita+ mpe ndenge balalisaki nzoto na ye;+56 mpe bazongaki mpo na kobongisa matiti ya nsolo mpe mafuta ya nsolo kitoko.+ Kasi, ya solo, bapemaki na sabata+ ndenge mobeko esɛngi.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 14:1-7
Epai ya mokambi ya nzembo. Ya Davidi.14 Zoba alobi na motema na ye ete:“Yehova azali te.”+Babebisi makambo,+ na misala na bango, basali makambo na ndenge ya bosɔtɔ mpenza.Ata moto moko te azali kosala malamu.+2 Kasi uta na likoló, Yehova azali kotala bana ya bato,+Mpo na komona soki ezali na moto oyo azali na mayele ya kososola, moto oyo azali koluka Yehova.+3 Bango nyonso bapɛngwi,+ bango nyonso mpe babebi;+Ata moto moko te azali kosala malamu,+Ata moko te.+4 Bato nyonso oyo basalaka makambo oyo eyokisaka mpasi bazwi nde boyebi te,+Bazali nde kolya bato na ngai ndenge balyaka limpa?+Babeleli kutu Yehova te.+5 Kuna batondaki na nsɔmɔ moko monene,+Mpo Yehova azali na kati ya libota ya moyengebene.+6 Boyokisaki toli ya moto ya mpasi nsɔni,Mpamba te Yehova azali ekimelo na ye.+7 Ee lobiko ya Yisraele euta na Siona!+Ntango Yehova akozongisa bato na ye oyo bazali bakangami,+Tiká Yakobo azala na esengo, tiká Yisraele asepela.+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Zekaria 12:1-14
12 Liyebisi:“Liloba ya Yehova mpo na Yisraele,” yango nde liloba ya Yehova, Ye oyo azali kotanda likoló+ mpe azali kotya moboko ya mabele+ mpe azali kosala elimo+ ya moto na kati na ye.2 “Talá nazali kokómisa Yerusaleme+ kibakuli oyo ezali kopesa bato ya bikólo nyonso ya zingazinga kizunguzungu;+ mpe lisusu akozinga Yuda, ɛɛ akozinga Yerusaleme.+3 Mpe ekosalema boye na mokolo yango:+ nakokómisa Yerusaleme libanga ya kilo+ mpo na bato ya bikólo nyonso. Baoyo nyonso bakotombola yango bakozoka makasi mpenza; mpe bikólo nyonso ya mabele ekoyangana mpenza mpo na kotɛmɛla yango.+4 Na mokolo yango,”+ yango nde liloba ya Yehova, “nakokɔtisa mpunda+ nyonso na mobulungano mpe nakopesa motambwisi na yango ligboma;+ mpe nakofungolela ndako ya Yuda miso na ngai,+ mpe nakoboma miso ya mpunda nyonso ya bato ya bikólo.5 Mpe basheiki+ ya Yuda bakoloba na motema na bango ete: ‘Bato oyo bafandi na Yerusaleme bazali makasi na ngai oyo euti na Yehova ya mampinga, Nzambe na bango.’+6 Na mokolo yango, nakokómisa basheiki ya Yuda lokola saani ya mɔtɔ na kati ya banzete+ mpe lokola bisungi ya mɔtɔ na molɔngɔ ya mbuma oyo bakati sika,+ mpe bakozikisa bato ya bikólo nyonso ya zingazinga na lobɔkɔ ya mobali mpe na lobɔkɔ ya mwasi;+ mpe bato ya Yerusaleme bakofanda lisusu na engumba na bango, na Yerusaleme.+7 “Mpe Yehova akobikisa mpenza bahema ya Yuda liboso, mpo kitoko ya ndako ya Davidi mpe kitoko ya bato oyo bafandi na Yerusaleme eleka Yuda mingi te.8 Na mokolo yango, Yehova akozala libateli zingazinga ya bato oyo bafandi na Yerusaleme;+ mpe moto oyo azali kobɛta libaku na kati na bango akokóma na mokolo yango lokola Davidi,+ mpe ndako ya Davidi lokola Nzambe,+ lokola anzelu ya Nzambe liboso na bango.+9 Mpe na mokolo yango ekosalema boye: nakoluka kosilisa nyɛɛ bikólo nyonso oyo ezali koya kotɛmɛla Yerusaleme.+10 “Mpe nakosopela ndako ya Davidi ná bato oyo bafandi na Yerusaleme elimo ya boboto+ mpe ya malɔmbɔ,+ mpe bakotala mpenza epai ya Moto oyo batɔbɔlaki,+ mpe bakolela Ye mpenza ndenge balelaka mwana mobali oyo azali kaka ye moko; mpe bakolela ye na mpasi na motema ndenge balelaka mwana mobali ya liboso.+11 Na mokolo yango, koganga ekozala monene na Yerusaleme, lokola koganga ya Hadadrimone na lobwaku ya patatalu ya Megido.+12 Mpe mokili yango ekoganga mpenza,+ libota na libota epai; libota ya ndako ya Davidi epai, mpe basi na bango epai;+ libota ya ndako ya Natane+ epai, mpe basi na bango epai;13 libota ya ndako ya Levi+ epai, mpe basi na bango epai; libota ya Bashimei+ epai, mpe basi na bango epai;14 mabota nyonso oyo etikali, libota na libota epai, mpe basi na bango epai.+


text:
Top song lyrics at Lyrics.cat
Parole de la chanson fanda nayo lyrics
Get lyrics of Parole de la chanson fanda nayo song you love. List contains Parole de la chanson fanda nayo song lyrics of older one songs and hot new releases. Get known every word of your favorite song or start your own karaoke party tonight :-).
Sep 6, 2015 ... Kombo na yo Masiya na ngai Ezala nzete a mpio Na fanda na kimia Kombo ... Oh! Amen, amen, epayi na yo Oh, tika na ngai yembela yo Oh, tika na ... na yo Tika ngai na sanjola yo Amen, alléluia, amen Na bongisi pesa na ...
Jul 8, 2014 Lyrics for Ngwende by Athoms & Nadege. Ovanda na ngwende na Yo pona seko ... Umela mosanto Ebongo biso tosopa masanjoli na makol'o.
May 12, 2015 ... dondua oboyi ko fanda na ndako oyo moto a tongi o ndimi o sala nzoto na nga efandelo na esengo mingi kozala muana na yo yesu esengo ...
16 Ene 2017 Nakola na maboko na yo Nayekola na kelasi na yo Mosungi moko oyo ... To fanda elongo shilo (to fanda elongo eh) To fanda na biso (to fanda ...
Oct 4, 2015 Titre: Po na bolamu Na koki te ko bomba eh Na koki te ko fanda ... na nga papa ( Olongi motema ya mosantu na Yo eeeh) Yaweh eeeeeeeeeh ...
Bolingo ya nga na yo, ata liwa e ko kabola té éé. Pourquoi yo bongoli motema, ... Po tous les jours yo osokolaka, na fanda na poso na yo. Tchatcho apesi ngai ...
Jul 23, 2016 ... ba bola Moto Ya bolingo na kombo nayo ebandaka kati Ya motema ... wenze to fanda ata na ba intempéries Mbula mokié eko kolisela nga ...
Aug 15, 2015 ... te) Yokaka eh changer nano ezaleli nayo wana ya kala oh Yango moto ... ndako te Mokolo voitute ekozwa pane oko fanda na ndako, Philipo.
... Eh ngai balie ngai na 24 A ngai yo ooh ngai ah Botika ngai na funda na l'etat ... critique CHIKITO EDDY TEDANGA bolingo nayo eniokoli ngai mutima Nazo ...
3 août 2015 ... ko ndima na na yo yango nde eko futa yo toute est possible a celui qui ... elengi eh mamaieh zua kamata fandesa fanda nanu esili te esili te.
2 août 2016 ... na frapper na porte Oboyaki nayo kondima Nzok'ozalaki nakati ya ... n'ango pe punissable epayi ya mbulamatari yeh Nako funda ya ngo ...


text:
Misála ya Bantoma
Misálá mya Bantómá ezalí búku ya Nsango Malámu ya Biblíya.
Moto akòmá mokandá muye ezalí Luka; yě mpé moto akòmáká Nsango Malámu ya mísáto. Kobanda na mokɔlɔ Yésu amataki o Likoló, bayékoli bazaláká komɔ́nɔ yě lisúsu na mǐso tɛ́; kasi yě azaláká káka elɔngɔ́ na bangó, mpámba 'té Molímo Mosántu azaláká kosálisa bangó ézala bantómá (Petelo, Yoane,…) tǒ basálisi na bangó sambo (Etiene, Filipe, …) tǒ mpé Polo.
Maloba ma Yésu[1] malakisi ndengé makambo mazalí kolandana. Bayékoli bapanzáká Nsango Malámu
- na Yerusalemi[2]
- na mbóka mobimba ya Bayuda pe na Samarie[3]
- na mbóka iye izalí pɛmbɛ́ni ya Ebale Mediterané, tii na Rome[4]
Luka atiaki moléndé mpó na koyéba ndengé níni mpenzá bantómá bazaláká kosakola Nsango Malámu; yě mɔ̌kɔ́ asáláká mibembo misúsu ná ntómá Polo.[5]
Epái ya bato ya bikólo bínsɔ, ézala Bayúda tǒ bato ba bikólo bisusu, bantómá bazaláka kosakola nsango ya Yésu; ndenge yě azaláká, maloba ma yě mpé misálá mya yě. Boye mokandá mwa Luka muzalí kolakisa mosálá monɛnɛ muye Nkolo Yésu apɛsi Eklezya: kosakola Nsango Malámu na bikólo bínsɔ, tii na súka ya mokili.[6]


text:
2 TIMOTE
2 TIMOTE 1
1 Ngai Polo, mopostolo ya Yesu Kristo na mokano ya Nzambe, natindama mpo na kosakola bomoi oyo Nzambe alaka, oyo ezali kati na Kristo Yesu;
2 natindi mokanda oyo epai ya Timote, mwana na ngai ya bolingo. Tika ete ngolu, mawa, mpe kimia oyo ewuti na Nzambe Tata mpe na Nkolo na biso Kristo Yesu ezala na yo.
3 Nazali kozongisa matondi epai ya Nzambe, oyo nasalelaka na motema peto, ndenge bakoko na ngai bazalaki kosalela; mpo ete butu mpe moi nakanisaka yo tango nyonso kati na mabondeli na ngai.
4 Nakanisaka kolela na yo, mpe nazali na posa mingi mpo na komona yo, mpo ete natonda na esengo.
5 Nakanisaka kondima ya solo oyo ozali na yango, kondima oyo koko na yo ya mwasi Lowis mpe mama na yo Enis bazalaki na yango mpe. Nazali kondima ete ozali mpe na kondima yango.
6 Yango wana nazali kolendisa yo, olamusa lisusu likabo oyo Nzambe apesaki yo tango natielaki yo maboko.
7 Pamba te, Molimo oyo Nzambe apesaki biso ekomisaka biso bato ya kobanga te; kasi Molimo oyo etondisaka biso na nguya, na bolingo, mpe na koyeba komibatela.
8 Yango wana, koyoka soni te kotatola mpo na Nkolo na biso, to mpe mpo na ngai, moto na ye ya boloko. Kasi mena pasi elongo na ngai mpo na Sango Malamu, ndenge Nzambe azali kopesa yo makasi mpo na yango.
9 Abikisa biso mpe abenga biso mpo tozala na bomoi ya bosantu; ezali te mpo na misala oyo tosalaki, kasi mpo na mabongisi mpe ngolu na ye moko. Ngolu oyo apesaki biso kati na Kristo Yesu liboso ya ebandeli ya tango,
10 kasi emonani sik'oyo na nzela ya koya ya Mobikisi na biso Kristo Yesu, ye oyo asilisaki nguya ya liwa mpe angengisaki bomoi mpe kozanga kokufa na nzela ya Sango Malamu.
11 Mpe ezali mpo na koteya Sango Malamu yango, nde Nzambe atiaki ngai moteyi, mopostolo mpe molakisi.
12 Yango wana nazali komona bapasi ya ndenge oyo. Kasi nazali koyoka soni te, pamba te nayebi moto oyo ngai nandimela, mpe nazali na elikya ete azali na makoki mpo na kobatela kino na mokolo wana, nyonso oyo apesa ngai.
13 Makambo oyo oyokaki epai na ngai, batela yango lokola ndakisa ya mateya ya sembo, na kondima mpe bolingo oyo ezali kati na Yesu Kristo.
14 Batela makambo ya malamu oyo bapesaki yo; batela yango na lisalisi ya Molimo Mosantu oyo avandaka kati na biso.
15 Oyebi yango ete, baoyo nyonso bazali na mokili ya Azia basi'bakima ngai, kati na bango tozali na Fizele na Ermozene.
16 Tika ete Nkolo ayokela libota ya Onezifore mawa, pamba te abondisaka ngai mbala na mbala mpe ayokaka soni te mpo na ngai mpo nazali na boloko,
17 Kasi tango akomaki na Roma, asalaki nyonso mpo na koluka ngai kino tango amonaki ngai.
18 Tika ete Nkolo andima ete Onezifore azwa, na mokolo wana, bolamu ya Nkolo. Mpe oyebi malamu soki na lolenge nini ye asalisaki ngai na Efezo.
2 TIMOTE 2
1 Bongo yo mwana na ngai, zua makasi na yo kati na ngolu oyo ezali kati na Yesu Kristo.
2 Mpe makambo oyo oyokaki epai na ngai liboso ya batemwe ebele, pesa yango na bato oyo otielaka motema, baoyo bazali na makoki ya koteya yango na bato mosusu.
3 Mona pasi elongo na ngai, lokola soda ya malamu ya Yesu Kristo.
4 Soda moko te oyo azali kokende na etumba bongo amipesaka mobulu na makambo ya bomoi oyo; asalaka bongo mpo ete asepelisa mokonzi na ye ya mapinga.
5 Ndenge moko mpe, soki moto azali kokima mbangu lokola mosali ya masano, akoki kozwa ekoti ya lokumu te soki akimi mbangu te ndenge mibeko ezali kosenga.
6 Mpo ete moloni elanga asepela na mbuma, esengeli asala liboso musela makasi.
7 Kanisa malamu mpo na makambo oyo nazali koloba, pamba te Nkolo akopesa yo makoki mpo ososola makambo nyonso.
8 Kanisaka Yesu Kristo, ye oyo asekwaki kati na bakufi, ye oyo azalaki moto ya libota ya David. Tala Sango Malamu oyo nateyaka!
9 Nazali komona pasi mpo na Sango Malamu yango, kilo bakangi ngai na minyololo lokola mobomi. Kasi Liloba na Nzambe ezali ya kokangama na minyololo te.
10 Yango wana, nazali konkanga motema na bapasi wana nyonso, mpo na bolamu ya bato oyo Nzambe apona, mpo ete bango mpe bazua lobiko oyo ezali kati na Kristo Yesu, elongo na nkembo ya seko.
11 Pamba te maloba oyo ezali solo: Soki tokufi elongo na ye, tokozala mpe na bomoi elongo na ye;
12 soki tokangi mitema, tokozala mpe na bokonzi elongo na ye. Kasi soki towangani ye, ye mpe akowangana biso;
13 soki tozangi bosembo, ye akotikala kaka sembo, pamba te, akoki komiwangana te.
14 Kaniselaka bango makambo oyo. Kebisa bango liboso ya Nzambe ete batika kotiaka tempe mpo na oyo etali maloba; yango ezali na tomba moko te, kasi ebendaka kaka libebi ya baoyo bayokaka yango.
15 Sala nyonso oyo okoki kosala, mpo omilakisa liboso ya Nzambe lokola moto oyo basi'bameka ye, lokola mosali oyo akoyoka soni te mpo na mosala na ye, mpe oyo azali koteya Liloba ya solo na bosembo nyonso.
16 Boya masolo ya pamba-pamba mpe oyo etiolaka makambo ya Nzambe, pamba te bato oyo bamipesaka na yango, masolo yango ememaka bango kaka na nzela ya kozanga botosi na makambo ya Nzambe.
17 Mateya na bango eliaka nzoto lokola pota oyo ezali na tofina. Na kati na bango tozali na Imene mpe Filete:
18 Bango basi'batika nzela ya makambo ya solo, bazali koloba ete lisekwa esi'esalama, mpe bazali kokweyisa kondima ya bandimi mosusu.
19 Nzokande, fondasio ya makasi oyo Nzambe atia, ezali kaka kotelema ngwi; mpe maloba oyo ekomama likolo na yango: "Nkolo ayebi bato oyo bazali bato na ye, mpe moto nyonso oyo azali kondima kombo ya Nkolo esengeli aboya mabe."
20 Na kati ya ndako monene, tozalaka kaka na banzungu ya wolo mpe ya palata te, kasi tozalaka mpe na banzungu oyo basala na banzete mpe na mabele. Oyo ya liboso babombaka yango mpo na bafeti, mpe oyo mosusu basalelaka yango mokolo
na mokolo.
21 Soki moto amibateli peto na makambo oyo nawuti koloba, akozala nzungu oyo bakobanda kosalela na bafeti, oyo ekomi ya bosantu, oyo Mokonzi akobanda kosalela, mpe oyo ekozala ya kobongisama mpo na kosala misala nyonso ya malamu.
22 Kima baposa ya mabe ya bolenge. Mpe luka na posa monene, bosembo, kondima, bolingo mpe kimia, elongo na baoyo babengaka Nkolo na motema ya peto.
23 Boya mituna ya bozoba mpe oyo ezangi tina, pamba te oyebi ete yango esukaka na koswana.
24 Mpe ezali malamu te ete mosali ya Nkolo azala moto oyo aswanaka na bato. Kasi esengeli azala moto ya boboto epai ya bato nyonso, moto oyo azali na makoki mpo na koteya, mpe kokanga motema.
25 Esengeli ateyaka na boboto nyonso bato oyo batiaka tembe epai na ye; mpe azala na elikya ete tango mosusu Nzambe akopesa bango tango mpo babongwana, mpo bayeba makambo ya solo.
26 Bongo bakozongela makanisi na bango ya malamu mpe bakomilongola na motambo ya zabolo, oyo akanga bango na boloko mpo basalaka mokano na ye.
2 TIMOTE 3
1 Kasi yeba makambo oyo: mikolo ya suka ekozala mikolo ya pasi.
2 Pamba te, bato bakokoma moyimi, lokoso ya mbongo, lolendo, lofundu, bakotiola Nzambe, bakotosa baboti na bango te, bakoyeba kozongisa matondi te, bakotosa makambo ya Nzambe te,
3 bakotonda na nko, bakoyokela bato mawa te, bakokosela baninga makambo, bakokoka komibatela te, bakonyokola baninga, bakoboya makambo ya malamu;
4 bakoteka baninga, bakobanda kosilika noki, bakotonda na lofundu, bakolinga bisengo mingi koleka Nzambe.
5 Bakobanda komilakisa lokola bato oyo batosaka makambo ya Nzambe, kasi bakowangana nguya na yango. Kima bato ya ndenge wana!
6 Pamba te, basusu na kati na bango bakotaka na bandako ya bato mpe bakangaka na bowumbu basi oyo batonda na mikumba ya masumu, basi oyo bamemamaka na baposa ya nzoto ya ndenge na ndenge,
7 baoyo bayekolaka tango nyonso, kasi bakokaka ata moke te koyeba makambo ya solo.
8 Ndenge moko mpe lokola Zanes mpe Zambres batelemelaki Moyize, ndenge moko mpe bato wana bazali kotelemela makambo ya solo. Bazali bato oyo makanisi na bango esi'ebeba, mpe kondima na bango esi'ekufa.
9 Kasi bakokende mosika te, pamba te bozoba na bango ekomonana polele na miso ya bato nyonso, ndenge oyo ya Zanes mpe Zambres emonanaki.
10 Kasi yo, osi'ososoli malamu penza mateya na ngai, ezaleli na ngai, makanisi na ngai, kondima na ngai, ndenge nakangaka motema, bolingo na ngai, ndenge nayikaka mpiko,
11 minyoko na ngai mpe bapasi na ngai. Oyebi makambo nyonso oyo ekomelaki ngai na Antiose, na Ikonuimi, mpe na Listere. Ya solo, nanyokwamaki mingi penza. Kasi Nkolo akangolaki ngai na makambo nyonso wana.
12 Pamba te, moto nyonso oyo alingi kozala na bomoi oyo ezali kotosa Nzambe kati na Yesu Kristo, akonyokwama mingi penza.
13 Kasi bato mabe mpe bato oyo bakosaka baninga bakodinda kaka kati na mabe, bakokosa bato mosusu, mpe, bango moko mpe basi'bakosa bango.
14 Kasi yo, kangama kaka na makambo oyo oyekolaki mpe oyo ondimaki na motema mobimba, mpo oyebi moteyi oyo alakisaki yo yango;
15 mpe banda bomwana na yo oyebi Makomi ya bosantu; yango ekoki kopesa yo bwanya oyo ememaka na lobiko na nzela ya kondima oyo ezali kati na Yesu Kristo.
16 Pamba te, Makomi nyonso ekomama na nguya ya Nzambe, mpe ezali na tina mingi mpo na koteya bato, mpo na kopamela bato, mpo na kobongisa bato, mpe mpo na kolakisa bato ete batambola na bomoi ya malamu,
17 mpo ete moto ya Nzambe azala ya kokoka mpe ya kokoka malamu-malamu mpo na kosala misala nyonso ya malamu.
2 TIMOTE 4
1 Yango wana, liboso ya Nzambe mpe liboso ya Yesu Kristo, ye oyo akosambisa bato ya moi mpe baoyo bakufa; mpe, mpo na koya na ye, mpe mpo na Bokonzi na ye, nasengi yo:
2 teya Liloba, teya yango na molende nyonso ezala na tango ya matata to na tango ya matata te, pamela, bongisa, lendisa, mpe teya yango na kokanga motema.
3 Pamba te tango ezali koya, oyo bato bakolinga te koyoka mateya ya solo, kasi bakolanda baposa na bango ya nzoto, mpe bakomilukela bango moko bateyi, oyo bakoteya bango makambo oyo matoyi na bango ekozala na mokusa mpo na koyoka.
4 Bakoboya koyoka mateya ya solo mpe bakomipesa mingi mpo na koyoka masapo.
5 Kasi yo, mibatela na makambo nyonso; kanga motema na bapasi oyo ozali komona, sala mosala ya mopanzi Sango Malamu, mpe kokisa malamu mosala na yo.
6 Pamba te, mpo na ngai, ngonga esiekoki mpo bakaba ngai na mbeka; tango esi'ekoki mpo na ngai mpo natika bomoi oyo.
7 Nabundi etumba ya malamu, nasilisi kopota mbangu, mpe nabateli kondima na ngai.
8 Sik'oyo Nzambe abombeli ngai ekoti ya lokumu oyo ya bosembo, oyo Nkolo, mosambisi ya sembo akopesa ngai na mokolo wana, kaka na ngai moko te, kasi na baoyo nyonso mpe bazali kozela na posa monene, komonana na ye.
9 Sala nyonso mpo oya noki epai na ngai,
10 pamba te Demas, lokola alingi mokili oyo, asi'akima ngai mpe akenda na Tesalonika. Kresansi akenda na Galatia, bongo Tito akenda na Dalmatia.
11 Kaka Luka nde azali na ngai elongo. Kamata Marko mpe boya na ye elongo, pamba te azali na tina mingi mpo na ngai, mpo na mosala na ngai.
12 Natindaki Tishike na Efezo.
13 Tango okoya, mema kazaka oyo natikaki na Trowas, epai ya Karpuse; memela ngai mpe babuku na ngai, kutu penza oyo esalama na poso ya nyama.
14 Alekizandre, mosali bibende, asalaki ngai mabe mingi; "Nkolo akofuta ye mpo na oyo asalaki."
15 Yo mpe keba na ye, pamba te atelemelaki mateya na biso na makasi penza.
16 Tango nasambaki mpo na mbala ya liboso, moto ata moko te azalaki wana mpo na kosalisa ngai; bango nyonso bakimaki ngai. Tika ete Nzambe atangela bango yango te.
17 Kasi Nkolo atelemaki pembeni na ngai mpe apesaki ngai makasi, mpo ete na nzela na ngai, mateya ekoka koteyama na mobimba na yango, mpe baoyo nyonso bazali bayuda te bakoka koyoka yango. Mpe akangolaki ngai na monoko ya ntambwe.
18 Ya solo, nayebi ete Nkolo akokoba kokangola ngai na misala nyonso ya mabe mpe akobatela ngai mpo na Bokonzi na ye ya Likolo. Tika ete azwa nkembo, libela na libela! Amen.
19 Pesa mbote na Priska mpe na Akilas, mpe na libota ya Onezifore.
20 Eraste atikalaki na Korinto, mpe natikaki Trofime azali maladi na Mileti.
21 Sala nyonso mpo okoma awa liboso ete tango ya malili makasi ebanda. Ebulus, Pudans, Linus, Klodia, na bandeko nyonso, bapesi yo mbote.
22 Nkolo azala na molimo na yo. Tika ete ngolu ya Nzambe ezala na yo
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text: Passion moto, moto, essai routier, essais routiers motos, magazine virtuel, chroniques motos, chronique moto, reportage moto, reportages motos, magazine moto, webzine moto, magazine virtuel moto, nouveauté moto, événement moto, salon moto, salon moto montréal, salon moto quebec, blog, blog moto, blogs moto, motosport, moto-tourisme, assurance moto, association moto, fédération moto, club moto, compétition moto, BMW, yamaha, kawasaki, honda, suzuki, buell, harley-davidson, Ducati, KTM, racer, racing, motocross, forum, Québec, calendrier moto, accessoires moto, boutique vêtements moto, tuning moto, école moto, formation avancés moto, sécurité moto, saaq, caa, permis de conduire moto, dossiers moto, photo moto, wallpapers moto, hébergement, mototourisme, canada, moto tourisme USA, moto tourisme québec, moto tourisme europe, province de Québec, région, moto sportive, moto touring, moto aventure, moto custom, prototype moto, café racer, tunning moto, street fighter, moto antique, voyage moto


text:
MOKAPO 96
Yesu ayanoli elenge mokonzi moko ya bozwi
MATAI 19:16-30 MARKO 10:17-31 LUKA 18:18-30
MOZWI MOKO ATUNI LIKAMBO ETALI BOMOI YA SEKO
Yesu azali kaka koleka na Perea mpo na kokende na Yerusaleme. Elenge mobali moko ya bozwi apoti mbangu mpe afukami liboso na ye. Mobali yango azali “moyangeli moko,” mbala mosusu azali mokambi moko na sinagoga to mosambisi na Sanedrina. Atuni boye: “Moteyi malamu, nasala nini mpo nazwa libula ya bomoi ya seko?”—Luka 8:41; 18:18; 24:20.
Yesu apesi ye eyano ete: “Mpo na nini ozali kobenga ngai malamu? Moto malamu azali te, longola kaka moko, Nzambe.” Emonani lokola ete elenge mobali yango asaleli liloba “malamu” lokola mwa titre moko boye kaka, ndenge barabi bazalaki kosala. Atako Yesu ayebi koteya, kasi amonisi moto yango ete titre “malamu” ebongi kaka mpo na Nzambe.
Yesu apesi ye toli ete: “Soki olingi kokɔta na bomoi, tosáká mibeko ntango nyonso.” Na yango elenge mobali yango atuni ye ete: “Oyo wapi?” Yesu atángaki mibeko mitano kati na Mibeko Zomi, na ndakisa oyo etali koboma moto, kosala ekobo, koyiba, kopesa litatoli ya lokuta, mpe kokumisa tata mpe mama. Na nsima abakisi mobeko moko ya ntina mingi: “Osengeli kolinga mozalani na yo lokola yo moko.”—Matai 19:17-19.
Mobali yango azongiseli Yesu ete: “Natosi nyonso wana; eloko nini nazangi lisusu?” (Matai 19:20) Ekoki kozala ete azali komona lokola azangi eloko moko ya malamu, to likambo moko monene oyo ekosalisa ye azwa bomoi ya seko. Lokola amoni ete azali mpenza kosɛnga ye na motema moko, Yesu ‘atali ye na bolingo.’ (Marko 10:21) Kasi, mobali yango azali na mokakatano moko.
Mobali yango akangami makasi na bozwi na ye, yango wana Yesu ayebisi ye ete: “Eloko moko ezali kozanga yo: Kende, tɛká biloko nyonso oyo ozali na yango mpe pesá babola, mpe okozwa eloko ya motuya na likoló, mpe yaká, landá ngai.” Ya solo, mobali yango akokaki kopesa mbongo na ye epai ya babola oyo bazali te na likoki ya kozongisela ye yango, mpe kokóma moyekoli ya Yesu. Kasi mbala mosusu na mawa na motema, Yesu atali ye ndenge atɛlɛmi, alɛmbi nzoto mpe akei. Lokola moto wana alingaki bomɛngo mpe “biloko mingi” oyo azali na yango, yango ekangi ye miso mpo amona te eloko ya motuya ya solosolo. (Marko 10:21, 22) Yesu alobi ete: “Ekozala likambo ya mpasi mpenza mpo baoyo bazali na mbongo bákɔta na bokonzi ya Nzambe!”—Luka 18:24.
Maloba oyo mpe mosusu oyo Yesu abakisi na nsima ekamwisi bayekoli. Alobi boye: “Ya solo, kokɔta ya kamela na lidusu ya ntonga ezali pɛtɛɛ koleka kokɔta ya mozwi na bokonzi ya Nzambe.” Yango etindi bayekoli bátuna ete: “Nani akoki ntango mosusu kobika?” Kobika ezali mpenza likambo ya mpasi oyo moto ata moko te akokoka? Yesu atali bango mpe alobi na bango ete: “Makambo oyo ekoki kosalema te mpo na bato ekoki kosalema mpo na Nzambe.”—Luka 18:25-27.
Ntoma Petro amonisi ete bango bazwaki ekateli oyo ekesani na oyo ya mozwi wana na ndenge alobi: “Talá! Biso totiki biloko nyonso mpe tolandi yo; eloko nini mpenza tokozwa?” Yesu amonisi mbano ya nsuka oyo bakozwa ndenge bazwaki ekateli ya malamu. Alobi boye: “Ntango biloko nyonso ekokóma ya sika, ntango Mwana ya moto akofanda na kiti ya bokonzi na ye ya nkembo, bino baoyo bolandi ngai bokofanda mpe na bakiti ya bokonzi zomi na mibale, bokosambisa mabota zomi na mibale ya Yisraele.”—Matai 19:27, 28.
Emonani polele ete, Yesu azali kolobela makambo oyo ekosalema na mikolo ezali koya ntango biloko nyonso ekokóma ya sika ndenge ezalaki na elanga ya Edene. Ntoma Petro mpe bayekoli mosusu bakozwa mbano ndenge bakoyangela elongo na Yesu mabele oyo ekozonga paradiso, mbano oyo ezali na ntina koleka eloko nyonso oyo bakoki kosala!
Kasi bakozwa mbano nyonso te kaka na mikolo ezali koya. Bayekoli na ye bazali kozwa mapamboli mosusu banda sikoyo. Yesu alobi ete: “Ezali na moto moko te oyo atiki ndako to mwasi to bandeko mibali to baboti to bana mpo na bokonzi ya Nzambe oyo akozanga kozwa ata na ndenge nini mbala mingi koleka na eleko oyo, mpe na ntango oyo ezali koya bomoi ya seko.”—Luka 18:29, 30.
Ya solo, epai nyonso bayekoli na ye bakokende, bakoki komona mpenza bolingo ya bandeko na bango bakristo mpe kozala na boyokani malamu mpe makasi mingi koleka oyo moto akoki kozala na yango na bandeko ya libota na ye ya mosuni. Likambo ya mawa, emonani ete elenge mozwi wana oyo azali mokonzi akobungisa lipamboli wana mpe mbano ya koyangela na Bokonzi ya Nzambe na likoló.
Yesu abakisi boye: “Kasi bato mingi oyo bazali bato ya liboso bakozala bato ya nsuka mpe bato ya nsuka bakozala bato ya liboso.” (Matai 19:30) Yango elingi koloba nini?
Elenge mozwi wana oyo azali mokonzi azali na kati ya “bato ya liboso,” mpo azali mpe mokonzi ya Bayuda. Lokola azali kotosa mibeko ya Nzambe, ezali komonana lokola akoki kosalela Nzambe mpe elikya ezali ete akoki kosala makambo mingi ya malamu. Kasi atye bozwi mpe biloko oyo azali na yango na esika ya liboso na makambo nyonso na bomoi na ye. Nzokande, bato mpamba bamoni ete mateya ya Yesu ezali solo mpe nzela ya bomoi. Tokoki koloba ete bazalaki “bato ya nsuka,” kasi sikoyo bakómi “bato ya liboso.” Bakoki kozela na motema moko kofanda na bakiti ya bokonzi na likoló elongo na Yesu mpe koyangela mabele oyo ekozonga paradiso.